GERAN Tayang Di US Tapi Ramai Kata Pelakon Tak Komersial? Ini Respon Padu Pengarah

Sejak ditayangkan di pawagam di seluruh Malaysia pada Oktober 2019 yang lalu, nampaknya filem Geran terus melakar sejarah dalam industri perfileman Malaysia.

Buktinya, filem arahan  Areel Abu Bakar  itu akan ditayangkan di Amerika Syarikat pada hari ini, 4 Jun ini di platform digital, Hi-Yah.

Murai MY menerima khabar dari beberapa sumber mengatakan, selepas ini Geran akan ditayangkan ke beberapa negara lain.

Dalam pada itu, selain mendapat pujian dari rakyat Malaysia, ada juga sesetengah pihak yang mengkritik filem aksi yang mengangkat seni persilatan Melayu ini. Namun ia tidak mematahkan semangat Areel untuk terus berkarya.

Ketika Murai MY menghubungi pengarah muda ini, dia akui ada sesetengah pihak termasuklah pemain industri berpendapat filem Geran susah untuk pergi lebih jauh kerana barisan pelakonnya.

“‘Saya pernah dikritik dari beberapa pihak berkata ‘Artis dalam filem kau tak komersial , filem kau susah orang nak tengok’, ini ayat selalu saya dengar”- katanya kepada Murai MY.

Menjawab kritikan itu, Areel akui kebanyakkan pelakon dalam filemnya bukanlah dikalangan artis terkenal.

“Kebanyakkan pemain industri & pelabur kurang berminat bila kita cuba membawa naskah ini ke layar perak. Sebab artis dalam filem saya Ketika itu bukan lagi artis tetapi seoarang pesilat, & artis yang ada dalam filem tu pun biasa kecuali Namron & Faizal Hussien tu pun dah otai.. bagi mereka untuk jual filem tu susah.”- ujarnya.

Tambahnya lagi,  Areel berkata, tidak kira pelakon itu komersial atau tidak, yang penting mampu mengikut permintaan skrip. Malah dia percaya,  filem yang dibarisi dengan pelakon popular belum tentu dapat hasil kutipan yang tinggi.

“Saya sebagai pengkarya , skrip & misi tujuan sesuatu filem itu yang penting, artis itu kena ikut permintaan skrip bukan permintaan follower di IG artis. Berapa banyak filem yang dilakonkan artis popular tapi masih tidak mendapat kutipan.”

Tambah Areel, dia berbangga dan tak pernah menyesal membuat pilihan pelakon dalam filem Geran. Kerjasama antara semua pihak memberikan hasil yang berkualiti serta membanggakan.

“Saya masih percaya dengan naskah yang baik itu Ada rezeki yg tersendiri, saya tak pernah menyesal membuat pilihan artis saya dalam filem ini malah berasa bangga dengan kejayaan mereka menyelesaikan tanggungjawab sebagai pelakon. Saya tak jual orang , saya berkongsi cerita dalam naskah saya.”- katanya.

Mengenai perkembangan terbaru, Areel kini dalam proses memantapkan skrip filem terbarunya berjudul Walid. Walaubagaimanapun penggambaran terpaksa ditangguhkan kerana pelaksanaan Perintah Kawalan Pergerakan (PKP) di seluruh negara.

Untuk info, Geran yang pernah memenangi Anugerah Daniel A Craft di New York Asian Film Festival 2020 dibintangi oleh Namron, Khoharullah Majid, Feiyna Tajudin, Fad Anuar dan ramai lagi.


“Kalau Tak, Pusing-Pusing Benda Sama”- Ini Pesanan Padu Erra Fazira kepada Kerajaan Dan Rakyat

Melihat jumlah kes jangkitan Covid-19 yang tinggi setiap hari, menggusarkan hati ramai orang termasuklah pelakon dan model terkenal tanah air Erra Fazira.

Dengan perintah berkurung atau lockdown yang mula berkuatkuasa pada 1 Jun 2021 sehingga 14 Jun 2021 ini, Erra memberi pesanan ringkas mengenai hal ini.

Pelakon jelita ini memuat naik foto dan video di akaun Instagramnya semalam, bersama anak perempuan kesayangannya Engku Aleesya.

Di dalam video yang di muatnaik itu, Erra memohon agar semua orang duduk di rumah, tidak keluar rumah jika tiada keperluan dan ikuti perintah berkurung atau lockdown yang telah kerajaan tetapkan dalam tempoh masa ini.

“Harap semua orang amalkan lockdown sehabis baik. Moga kali ini beroleh kejayaan buat Malaysia dan selepas lockdown pula, kita semua wajib teruskan amalkan kendiri! Kalau tidak, pusing-pusing benda yang sama.” Kongsi Erra di Instagram

Bukan itu saja, Erra juga memberi pandangan agar kerajaan lebih aktif dalam memberi vaksin kepada rakyat dan dalam masa yang sama Erra turut meluahkan rasa terima kasih kepada kerajaan atas usaha dan pelbagai langkah yang diadakan bagi membantu rakyat.

Manakala pesanan Erra untuk rakyat pula adalah, agar rakyat berhenti bersikap menyalahkan dan menunding jari kerana semua itu tidak membantu atau menyumbang sebarang kebaikan.

“Kepada kerajaan, semoga lebih aktif dan efisyen dalam menyelenggara vaksin untuk rakyat. Dan terlebih dahulu terima kasih kerana memikirkan cara-cara untuk bantu rakyat di saat kritikal ini.

Kepada segelintir rakyat, hentikan menunding jari. Kita jaga kita! Menunding dan menyalahkan, tidak membantu untuk kita menjadi manusia positif yang menyumbang kearah kebaikan.” Kata Erra di Instagramnya

Ibu kepada Aleesya ini memesan agar semua orang ambil peduli dan masing-masing bertanggungjawab untuk menjaga diri dan keluarga, bagi memutuskan rantaian jangkitan dengan mendaftar dan mengambil vaksin agar semua orang mendapat imuniti.

A post shared by Erra Fazira (@errafazira)

“Yang masih berdegil, semoga ada akta baru untuk mereka salurkan tenaga dan semangat degil mereka dalam aktiviti dan tugasan kemasyarakatan.

Yang belum berdaftar, tolonglah mendaftar dan HADIRKAN diri untuk vaksin. Tolong. Kita nak Malaysia capai imuniti keseluruhan.

Andai tidak mengerti, tolonglah bertanya kepada yang arif dan bertauliah. Kita sangat-sangat perlu pulihkan Malaysia mental dan fizikal!! (Jika kamu tahu apa yang saya maksudkan).” Kongsi Erra di Instagramnya

Betul apa yang dikongsikan Erra ini, jika mahu putuskan rantaian Covid-19 kita semua harus main peranan dan bertanggungjawab mengikuti prosedur operasi standard (SOP) yang telah ditetapkan oleh kerajaan sepanjang tempoh berkurung ini dijalankan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pekerja Samsung Marah & Tak Puas Hati Dengan RM & Jimin BTS, Kenapa Ya?

RM (Rap Monster) dan Jimin BTS dilaporkan membeli unit pangsapuri termahal di Korea Selatan. Berita ini nampaknya mencetuskan kemarahan netizen yang disyaki terdiri daripada pekerja Samsung.

Menurut laporan KBIzoom, Jimin dan RM membeli  tempat mereka sendiri di kompleks Nine One Hannam di Seoul, yang merupakan kompleks pangsapuri termahal di Korea.

Leader BTS (Bangtan Boys) itu membelanjakan kira-kira 5.7 juta USD (RM23.5 Juta) tunai tanpa pinjaman pada 31 Mac 2021. Dia secara rasmi menjadi pemilik apartmen pada 25 Mei.

Sementara itu, Jimin juga membeli sebuah apartmen dengan ukuran yang sama di kompleks dengan harga sekitar 5.3 juta USD (RM21.8 juta) tanpa pinjaman juga. Dia secara rasmi menjadi pemilik pada 26 Mei. Perbezaan harga pangsapuri dua-dua bintang popular itu berasal dari ruang teras tambahan yang disediakan di tempat RM.

Setelah mendengar berita mengenai RM BTS dan Jimin membeli pangsapuri mewah secara tunai, seorang netizen menyiarkan di aplikasi “Blind” dengan mengatakan,

“Saya akan menjadi gila setelah melihat bahawa BTS membeli sebuah rumah. Sejujurnya, mereka hanya menjadi popular kerana mereka bernasib baik. ”

“Bukankah aku bekerja lebih keras dalam hidup? Apakah mereka pernah mengikuti ujian masuk kuliah? Apakah mereka mengikuti kuliah selama empat tahun? Adakah mereka harus mengikuti ujian bakat?” dia terus dengan marah.

“Saya bekerja sangat keras, memaksa diri untuk melakukan pekerjaan yang tidak mahu saya buat, dan masih berjuang untuk membeli rumah. Mereka ini melakukan apa sahaja yang mereka mahukan sebelum bernasib baik dan berjaya. Jujur ini membuat saya benar-benar marah.”

Memandangkan “Blind” menghendaki penggunanya memberikan bukti pekerjaan, kemungkinan besar netizen itu adalah pekerja Samsung SDI.

Tetapi Samsung, yang kini telah menandatangani kontrak BTS sebagai model, masih belum dapat menjawab masalah ini.

“Anda tidak boleh mengatakannya jika anda mengetahui kerja keras yang dilakukan BTS untuk sampai ke tahap ini. Bagaimana anda dapat masuk ke Samsung dengan fikiran seperti itu? Tidak peduli berapa banyak kerja keras yang dilakukan BTS, anda harus mengakui bahawa perbezaan pendapatan terlalu besar. “

RM Ceritakan Antara Tekanan Terbesar Dirasakan Menjadi Anggota Kumpulan BTS


20 Tahun Tunggu Tam Spider? Siti Nordiana Akui Kini Impian Tercapai

Tampil dengan lagu runut bunyi (OST) Cukup Derita Itu, penyanyi Siti Nordiana mendedahkan dia telah menyalurkan seluruh emosi dan tenaga dalam lagu tersebut.

Siti Nordiana atau mesra disapa Nana berkata lagu OST tersebut merupakan salah satu peluang untuk dirinya kekal relevan dalam kalangan peminat dan juga industri muzik.

Menyanyikan lagu OST yang mendapat sentuhan komposer Tam Spider dan lirik hasil nukilan Siti Rosmizah, Nana berkongsi lagu ini merupakan peluang yang dinanti-nantikan olehnya.

“Sebenarnya sudah lama saya bercita-cita untuk bekerjasama dengan Tam Spider. Salah satu daripada impian saya sudah pun tertunai akhirnya dapat menyanyi lagu nukilan Tam”, katanya.

Nana yang berkecimpung dalam industri muzik tanah air lebih dari dua dekad berkongsi impiannya tercapai setelah sudah memendam lama rasa untuk bekerjasama dengan Tam Spider.

Dipetik dari Malaysia Gazette, Nana juga memberitahu dengan menyanyikan lagu OST ini ia adalah salah satu peluang untuk membuatkan lagu tersebut popular dan diterima oleh pendengar apabila diputarkan hampir setiap hari.

“Saya percaya sentuhannya cukup istimewa seperti mana lagu Farahdhiya, Bertakhta Di Hati yang masih diminati sehingga kini.

Secara jujur saya akui Tam sememangnya seorang komposer yang teliti dan banyak membantu saya mendalami lagu Cukup Derita Itu dengan emosi yang tepat”, ujar kepada Malaysia Gazette.

Pada masa yang sama, Nana juga mendedahkan komposer terkenal itu banyak membantu dirinya sepanjang proses rakaman berlangsung untuk menghasilkan OST yang cukup beremosi dan berkesan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Alhamdulilah”- Vivy Yusof Sah Hamil Anak Ke-4, Sempat Usik Suami

Usahawan terkenal dan pengasas jenama FashionValet, Vivy Yusof, 33,  mendedahkan dirinya kini hamil.

Berita gembira itu dikongsi oleh Vivy menerusi akaun Instagram miliknya sebentar tadi. Ketika menyampaikan berita tersebut, Vivy sempat mengusik, bahawa bayi yang bakal dilahirkan bakal menyerupai wajah suaminya.

“Maybe this one will look like you, @fadzaanuar. 😂 Say hello soon to Baby No. 4, everyone. #alhamdulillah!” (Mungkin yang ini mirip wajah kamu @fadzaanuar, Ucap hello kepada bayi kami nombor 4 nanti, alhamduliah!)’-tulisnya di Instagram

Berita tersebut ternyata mengejutkan peminatnya termasuklah beberapa orang selebriti tempatan. Manakala ruangan komen entri berkenaan juga mula dihujani dengan ucapan tahniah dan doa buat ibu kepada 3 orang anak ini.

Vivy dan suaminya Datuk Fadza Anuar itu telah mendirikan rumah tangga pada tahun 2012 dan telah dikurniakan tiga  cahaya mata Daniel Azim Shah, 8,  Mariam Iman Shah, 6 tahun dan Sarah Ilham Shah 3 tahun.


DJ CZA, TUJULOCA dan MK Lancar Lagu”VETO”. Apa Maknanya?

DJ CZA, TUJULOCA dan MK, barisan hadapan jagoan hip hop masa kini tampil dengan single terbaru berjudul “VETO”, keluaran Def Jam Recordings Malaysia.

Saat ditanya apa erti “VETO” pada mereka, mereka semua sepakat mengatakan ia membawa erti ‘kuasa”. Mereka memberitahu bahawa: Setiap seorang daripada mereka terpaksa berhadapan dengan pelbagai halangan untuk berada di tahap yang mereka kecapi sekarang. Dan satu perkara yang membezakan perjuangan mereka adalah semangat kental yang menghalang mereka dari berputus asa.

Jika fokus untuk mencapai tujuan dan matlamat, sesukar mana pun cabarannya, kita akan berjaya. Seperti yang dijelaskan DJ CZA,

“VETO adalah lagu berunsur motivasi, dan rimanya membangkitkan semangat. Ia seolah-olah menciptakan sesuatu daripada kosong dengan cara berfikiran positif dan tidak menoleh ke belakang”.

Semangat kental ini ketara dalam lagu ini sehinggalah irama muziknya. Menurut TUJU, “VETO” diilhamkan dari lagu “Dior” oleh bekas bintang hip-hop Pop Smoke. Sebab itu anda akan mendengar gaya dan lenggok dari ‘Brooklyn drill’ dalam “VETO”.

Sulaman bass dan perkusi yang digabung dengan baik digarap dengan perisa Asia Tenggara menjadikannya satu karya penuh jiwa yang hebat dengan bunyi yang luar biasa.

Walaupun Perintah Kawalan Pergerakan berterusan, “VETO” adalah satu peringatan bahawa harapan masih ada. Wakil-wakil K-Clique MK dan TUJU memberikan persembahan terbaik dengan sedikit sentuhan nada gospel, sementara LOCA B menyelitkan secebis keindahan dalam kuasa persembahannya.

“VETO” juga diiringi video muzik arahan Shahrin Bahar, yang juga menghasilkan visual hebat lagu CIAO oleh Joe Flizzow. Dengan tetapan LED 360 darjah, video ini berjaya menzahirkan impak lagu ini ke dalam bentuk visual dengan penuh jaya. Seperti kehebatan audionya, seni visualnya juga canggih dan luar biasa. Ia pasti menarik perhatian dunia umum.

“VETO” kini boleh didapati di semua platform pengstriman: https://DefJamMY.lnk.to/VETO


“Patik Sentiasa Terbuka Kepada Kritikan’- Syed Saddiq Balas Teguran TMJ

Setelah ditegur menerusi Instagram Story, Tunku Mahkota Johor (TMJ), DYAM Mejar Jeneral Tunku Ismail Ibni Sultan Ibrahim, Syed Saddiq Syed Abdul Rahman telah bersuara. Dia telah tampil membalas semula teguran itu menerusi video terbarunya yang dmuatnaik di Instagram beliau.

Di dalam video tersebut, selain memohon ampun, Syed Saddiq berkata dia sentiasa terbuka kepada kritikan dari semua pihak. Malah dia akan lipatgandakan usaha untuk berkhidmat bagi warga Muar.

“Terima kasih DYAM TMJ. Sebagai wakil rakyat, patik sentiasa terbuka kepada kritikan dari semua pihak. Patik akan lipatgandakan usaha untuk berkhidmat bagi warga Muar. Saya sentiasa doakan kesihatan Tunku & keluarga. Saya juga mohon Tunku doakan kesihatan seluruh rakyat Malaysia yang sedang bertarung dengan COVID19.”- tulisnya di Instagram.

A post shared by Syed Saddiq (@syedsaddiq)

” Walaupun peruntukan Muar telah ditarik, Patik telah cuba sebaik mungkin membantu rakyat Muar. Setakat ini, Patik peruntukan telah bantu sediakan anggaran 1,000 laptop dan tablet kepada pelajar dari keluarga susah di Muar.”

“Demi Memudahkan Urusan Vaksinasi Rakyat Muar, kami juga memberi insentif pengangkutan Muar-Johor Bahru untuk mana-mana rakyat Parlimen Muar mendapat suntikan Vaksin.”- katanya menerusi video tersebut

Sebelum ini, menerusi laman Instagram TMJ sempat membuat sesi soal jawab bersama rakyat jelata. Salah satu jawapan yang mencetuskan kontroversi adalah soalan adakah Baginda suka akan YB Muar.

TMJ secara ringkas menjawab tidak. Pada masa yang sama, Baginda turut menjelaskan sebab mengapa berbuat demikian.

“Bagaimana dia menjanjikan, dengan cara apa? Apa yang dia buat sebelum ini? Negara kita perlukan ahli politik yang jujur, inovatif dan berdedikasi.

“Adakah dia dari Johor? Adakah dia dari Muar? Adakah awak menerima laporan mingguan dari ketua kampung atau penghulu? Menyelesaikan tugas di lapangan dan berpura-pura melakukan tugas di media sosial adalah dua perkara yang berbeza,” jawab baginda.

Lihat tangkap layar dari IG TMJ seperti di bawah;

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


RM Ceritakan Antara Tekanan Terbesar Dirasakan Menjadi Anggota Kumpulan BTS

RM (Rap Monster) dari kumpulan BTS baru-baru ini memberi gambaran mengenai bagaimana sesebuah tekanan itu mempengaruhi mereka dan mendorong mereka untuk terus berkembang.

Dipetik dari Koreaboo, Sakshma Srivastav dari E NOW bertanya kepada RM apakah sukar untuk terus memberikan konsep baru yang segar setiap comeback. RM menjelaskan bahawa memerlukan banyak usaha untuk terus memberikan kualiti dan kuantiti tinggi yang diharapkan dari mereka.

“Pada dasarnya, tidak pernah mudah. Kami, rata-rata … kami mengeluarkan muzik baru dua kali setahun. Kadang-kadang ia berlaku tiga kali setahun. Dan kebanyakan, kecuali ‘Dynamite’ dan ‘Butter’, kami telah mengeluarkan lapan hingga sepuluh lagu. Jadi, ini adalah jumlah yang sangat besar, “kata RM.

Leader BTS itu berkata, “Adalah  bohong jika saya mengatakannya … jika saya mengatakan tidak ada tekanan, dan selalu penuh kegembiraan.”

Namun, sumber tekanan itulah yang membuat mereka gembira. RM menambah, “Tetapi, sebenarnya, itulah kegembiraan sepanjang hidup dan karier ini. Ini adalah salah satu sebab terbesar yang membawa kita ke tempat kita sekarang.”

ARMY menantikan “kreativiti baru”, “imej baru”, dan “mesej baru” yang akan membantu mereka mengatasi tekanan. Walaupun mereka telah membuat muzik selama lapan tahun dan terus menerus, RM menyimpulkan,

“Singkatnya, saya akan katakan itu tidak pernah mudah, dan tidak akan pernah mudah”– katanya

Di sebalik tekanan yang dihadapi BTS untuk selalu memastikan peminat mengantisipasi konsep dan muzik segar, para ahli menyukai apa yang mereka lakukan dan akan sentiasa berusaha memenuhi harapan. Bagaimanapun, beberapa perkara yang paling berharga dalam hidup datang dari mengatasi halangan dan bertambah kuat.


Rupanya Ini Maksud Nama Anak Kedua Putera Harry, Ada Kaitan Dengan Nama Anak Putera William

Putera Harry dan Meghan Markle baru sahaja menyambut ahli baru keluarga. Anak kedua mereka, Lilibet Diana Mountbatten-Windsor, dilahirkan pada hari Jumaat (4/6/2021).

Ada satu perkara menarik mengenai nama Lili, nama panggilan bayi kecil ini. Namanya ternyata mirip dengan Puteri Charlotte, satu-satunya anak perempuan Putera William.

Ini berkaitan dengan asal usul nama dua anak bangsawan Britain. Seperti diketahui, Lilibet Diana berasal dari gabungan nama Puteri Diana dan Ratu Elizabeth II.

“Lili diberi nama dari nenek moyangnya, Yang Mulia Ratu, yang memiliki nama panggilan Lilibet dalam keluarganya. Nama tengahnya, Diana, dipilih untuk memberi penghormatan kepada arwah nenek kesayangannya, Puteri Wales,” begitu kenyataan rasmi kelahiran Lili.

Nama Puteri Charlotte juga mempunyai makna yang serupa. Nama penuh anak kedua Kate Middleton itu ialah Charlotte Elizabeth Diana Mountbatten-Windsor.

Seperti yang dapat dilihat, terdapat gabungan nama Ratu dan Puteri Diana di dalamnya. Perbezaannya adalah, apa yang digunakan oleh Princess Charlotte adalah nama sebenarnya, sementara Lilibet adalah nama keluarga.

Tidak lama selepas pengumuman kelahiran itu, seorang jurucakap Istana Buckingham mengatakan bahawa Ratu dan keluarga kerajaan Britain telah diberitahu dan “gembira dengan berita kelahiran seorang anak perempuan untuk Duke dan Duchess of Sussex.”

Bapa Harry, Charles, dan abangnya, William, juga mengirim ucapan tahniah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Senang Dan Sedap, Resepi BTS Meal McDonald’s Boleh Buat Dekat Rumah Saja!

Malas nak keluar berebut beli BTS Meal di McDonald’s tapi tak mahu terlepas hype macam orang lain? Boleh cuba buat resepi ini di rumah saja.

Yang menjadikan menu ini istimewa dan sedap adalah sos BTS Meal iaitu sos Cajun dan Sweet Chili. Kalau kamu nak tahu sos Cajun ini paling popular dan bestseller di Korea Selatan.

Manakala untuk McNuggets pula kamu boleh dapatkan secara langsung di McDonald’s atau gantikannya dengan nugget ayam jenama lain. Kalau tak mahu beli, kamu juga boleh sediakannya sendiri di rumah.

Gaul rata semuanya dan sesuaikan mengikut citarasa kamu.

Masukkan kesemua bahan (kecuali tepung gandum dan tepung jagung) dalam food processor dan kisar sehingga halus. Kemudian ambil sedikit adunan dan bentukkan mengikut citarasa kamu. Setelah bentukkan, lapiskan dengan tepung dan simpan simpan di dalam peti ais.

Untuk menggoreng, ambil satu bekas besar dan masukkan bahan salutan. Ambil adunan nugget yang dibentuk dan celupkan ke dalam bahan salutan kemudian goreng sehingga masak.

A post shared by Hajar Larbah (@moribyan)

Mudah saja bukan? Jangan lupa nikmati hidangan BTS Meal ini sambil dengar BTS kegemaran kamu.


iPhone Wujud Dalam Lukisan Berusia 350 Tahun? Biar Betul!

iPhone wujud dalam lukisan lama berusia 350 tahun, biar betul sedangkan zaman tersebut tidak mempunyai taknologi canggih seperti sekarang ini.

Menurut Viva.co, lukisan lama yang dimaksudkan adalah lukisan yang bertajuk ‘Man Handing a Letter to a Woman in the Entrance Hall of a House’ yang dilukis oleh Pieter de Hooch dan lukisan ‘The Expected One’ hasil karya Ferdinand Georg Waldmuller pada abad ke-19.

Dalam lukisan tersebut kelihatan wanita tersebut seolah-olah memegang telefon pintar iPhone, tetapi berdasarkan tajuk lukisan tersebut wanita dalam lukisan itu sepatutnya memegang surat.

Mungkin cara surat itu di pegang, membuatkan wanita dalam kedua-dua lukisan tersebut seperti memegang telefon pintar iPhone.

CEO Apple Timothy Donald Cook atau dikenali sebagai Tim Cook, berasa terpana apabila melihat lukisan ajaib tersebut buat pertama kali di sebuah muzium di Amsterdam, Belanda.

Tim dengan yakinnya merasakan apa yang dipegang oleh wanita dalam lukisan itu adalah iPhone, tetapi dipetik dari Vivo.co laporan dari beberapa sumber menyatakan apa yang dipegang dalam lukisan itu bukanlah iPhone tetapi sepucuk surat yang dipegang seperti telefon.

Hebat betul penangan lukisan lama ini, sampai CEO Apple pun tergamam dibuatnya.


4 Fakta Menarik Yang ARMY Patut Tahu Tentang Lagu Baru RM BTS, Bicycle

Baru-baru ini ketua kumpulan BTS, RM (Rap Monster) telah merilis solo terbarunya berjudul Bicycle. Muzik solo terbaru ini bukan sahaja menampilkan melodic rap, tetapi juga vokal sentimentalnya yang kini sudah berada di playlist para ARMY sebagai perfect bike riding song.

RM atau nama sebenarnya Namjoon menjelaskan beliau berjaya mencipta lagu Bicycle kerana ianya diilhamkan oleh salah satu aktiviti kegemarannya.

“Saya sentiasa mahu menulis lagu mengenai basikal. Tiga tahun sejak saya menghasilkan Mono, saya mula merasa sedikit letih menyusun siri seterusnya tanpa mengikut garis masa yang pasti. FESTA adalah motivasi bagi saya, kerana itulah akhirnya saya menulis dan merilis lagu Bicycle.”-RM

Lagu Bicycle, yang kini dinikmati oleh pendengar di seluruh dunia ternyata hasil kolaborasi dari mereka yang paling dekat dengan RM. Beliau mendedahkan bahawa dia bekerjasama dengan gitaris terdekatnya Hyung John Eun dan artis kegemarannya Moon Sung Sik.

“Ia memerlukan banyak kerja, tetapi setelah mengayuh di mana-mana antara Februari dan Mac saya dapat menyelesaikan kata-kata Bicycle dengan mengikuti melodi gitar Hyung John Eun” RM

RM juga terpaksa menunggang basikal berulang kali untuk memastikan lagu Bicycle yang dihasilkannya siap. Selain itu, RM juga berkolaborasi dengan artis kegemarannya Moon Sung Sik untuk menghasilkan cover illustration.

“Illustration cover dihasilkan oleh salah seorang artis kesukaan saya, Moon Sung Sik. Saya jatuh cinta dengan karya seni yang benar-benar menangkap gaya sketsa biasanya. Saya mahu berterima kasih kepada John Eun dan Moon Sung Sik kerana telah bersetuju untuk menghasilkan kerja ini dengan sangat baik.”-RM

RM mendedahkan erti berbasikal baginya adalah aktiviti yang membuatnya merasa sentimental dan menjadikannya lebih bebas.

“Saya berharap memiliki waktu untuk berbasikal. Tetapi setiap kali saya mula mengayuh ke hadapan, saya merasa sedikit sentimental untuk beberapa sebab. Saya tidak faham mengapa saya merasa begitu.”- RM

Berbasikal telah menjadi aktiviti RM sejak beliau menjadi artis pelatih. Dan apabila menunggang basikal, dia sentiasa berfikir untuk menghasilkan lirik apa yang dirasakannya ketika berbasikal.

“Saya sentiasa mahu mengubahnya menjadi sebuah lagu yang menangkap perasaan sentimental tetapi menyenangkan. Saya harap Bicycle sentiasa berada dalam playlist anda dan menjadi national anthem.”-RM

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harris Annuar Kecewa Dituduh Sebagai Duda Anak Dua

Nama pelakon dan pengacara, Harris Annuar secara tiba-tiba menjadi sebutan di laman Twitter pada petang Isnin berikutan dakwaan seorang netizen mengenai status Harris sebenarnya merupakan seorang duda dan mempunyai dua orang cahaya mata sebelum ini.

Dakwaan tersebut muncul selepas tularnya video bekas peserta Hero Remaja 2017/2018 ini di laman Twitter. Menerusi ciapan tersebut, pada mulanya wanita berkenaan mengecam video Harris yang disifatkannya sebagai tidak kelakar sebelum bertindak mendedahkan kononnya Harris merupakan seorang duda.

Membalas komen dari pengguna yang lain, wanita itu turut mendakwa mempunyai wajah anak-anak pelakon TQ Captain ini dan meminta mereka untuk menghubunginya secara peribadi di ruangan Direct Mesej (DM).

Bagaimanapun,menerusi carian Murai.my kesemua ‘pendedahan’ tersebut telah dipadam selepas Harris membalas komen di laman Twitter. Jelas Harris, dakwaan tersebut hanyalah fitnah semata-mata dan turut meluahkan rasa kecewa terhadap wanita itu.

“Kesian awak ini tak pasal-pasal kena cari saya dekat Mahsyar nanti haih. Semoga berjaya menghasut orang dengan fitnah awak, minta ramai sikit yang percaya, lagi banyak pahala awak sumbang kepada saya” tulis Harris

ke laman Instagram, Harris turut berkongsi semula tangkap layar ciapan tersebut dengan menganggap fitnah tersebut sebagai petanda akhir zaman apabila fitnah telah berleluasa terutama di hujung jari.


Sebelum Menonton, Semak 3 Fakta Menarik Filem Seram The Conjuring 3

Kamu sudah menonton filem seram The Conjuring: The Devil Made Me Do It atau lebih dikenali sebagai The Conjuring 3? Ditayangkan pada Jun 2021, filem ini masih menceritakan mengenai perjuangan sebuah pasangan dalam mengatasi kejahatan syaitan.

Bagi yang belum menonton, semak 3 fakta menarik di bawah untuk tahu kenapa kamu tak patut terlepas menonton filem seram ini.

Untuk pengetahuan kamu, filem seram The Conjuring: The Devil Made Me Do It adalah sekual filem The Conjuring sebelunya. Filem pertama The Conjuring pertama ditayangkan pada tahun 2013, manakala filem keduanya ditayangkan pada tahun 2016.

Mengisahkan perjuangan Ed Warren dan isterinya, Lorraine, filem seram ini menceritakan tentang perjuangan pasangan ini dalam menangani kes pembunuhan yang disebabkan oleh syaitan.

Adegan pembunuhan yang menyedihkan ini akan buatkan The Conjuring 3 menjadi lebih menarik. Bukan sahaja menyedihkan, malah penonton boleh rasai suasana ngeri dan seram.

Selain daripada seram dan menakutkan, filem The Conjuring 3 juga ada babak romantiknya. Penonton boleh lihat beberapa babak romantik melalui kehidupan watak-watak dalam filem ini. Pelik tapi menarik pula, betul tak?

Kalau tertanya-tanya bagaimana jalan cerita dan kesudahan filem seram ini, jangan lupa untuk menonton filem seram The Conjuring 3 ini!


Penangan All Together Now Malaysia, Sampai Air Pun Jadi ‘Kelly Azman’!

Penangan episod pertama program realiti terbaharu, All Together Now Malaysia (ATNM) yang mula bersiaran pada malam Ahad lalu, nama wartawan yang juga penghibur Kelly Azman menjadi sebutan hangat di media sosial.

Semuanya gara-gara dia dikecam teruk oleh netizen selepas dikatakan tidak pandai menilai bakat persembahan peserta di ATNM. Tak cukup dengan itu, kerana terlalu geram dengan sikap ‘diva’ Kelly di ATNM ada yang menyifatkan pelantun No No No ini tidak layak menjadi juri.

Menjelaskan lebih lanjut mengenai pendiriannya dalam ATNM, Kelly ketika dihubungi Murai.my berkata dia akui amat cerewet dalam penilaian persembahan peserta. Selain faktor pemarkahan, Kelly turut menjelaskan dia ingin mencari seorang peserta yang mempunyai pakej yang lengkap sebagai seorang penghibur.

“Kenapa saya tak bangun, pertama pemarkahan seorang juri hanya diberikan dua sahaja. Kita kena pandai menilai persembahan ini dengan betul-betul. Saya tak nak nanti orang cakap tersalah pilih sebab itu saya amat cerewet memilih peserta yang terbaik. Saya mencari aura pesona sebagai seorang penghibur bukan setakat pandai menyanyi tapi ada faktor sebagai sebagai penghibur” jelas Kelly

Dalam pada itu, Kelly juga sedia maklum dengan kecaman-kecaman oleh netizen di media sosial. Tidak mudah melenting, sebaliknya pelakon Delen ini menghormati pandangan mereka dan menganggap tawaran menjadi juri ATNM sebagai peluang untuk dirinya lebih dikenali.

“Saya hormati kecaman-kecaman mereka sebab itu hak individu. Sebagai contoh, saya menjadi juri dan saya ada hak saya. Pandangan orang dan kecaman orang kita tak boleh kawal apa pun saya tak kisah dengan kecaman tersebut dan saya hanya lakukan kerja saya”

“Benda ini (kecaman) membantu saya dan karier saya pada masa-masa akan datang.Saya berterima kasih pada semua netizen yang sebelum ini mungkin tidak kenal tetapi sekarang dah kenal. Apa pun saya tak ambil hati dengan kecaman anda (netizen) dan saya harap anda akan menerima saya. Tak kenal maka tak cinta” katanya lagi

Selain Kelly, terdapat 49 orang selebriti dan pengamal media sosial terkenal telah dipilih sebagai juri ATNMY untuk memilih seorang peserta yang terbaik dalam program realiti yang diadaptasi daripada format antarabangsa popular All Together Now, yang berasal dari United Kingdom terbitan BBC One.

A post shared by K E L L Y A Z M A N (@kellyazman)

Dalam perkembangan lain, sepanjang ‘lockdown’ ini Kelly sedang giat menjalankan program temubual secara virtual bersama selebriti-selebriti terkenal tanah air yang dikenali sebagai ‘IG Live Bersama Kak King’ di laman Instagram nya. Malah Kelly juga akan kembali menerusi konsert virtualnya tidak lama lagi yang sudah mempunyai tiga edisi penganjurannya sebelum ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Dalam Perkahwinan Bukan Semuanya Manis’- Krisdayanti

Penyanyi terkenal Indonesia, Krisdayanti membuat pendedahan bahawa beliau sentiasa mengingatkan anak perempuan sulungnya, Aurel Hermansyah, yang berkahwin pada usia muda, 22 tahun, agar sentiasa menjaga perkahwinannya.

Melalui video di Youtube TRANS7 OFFICIAL, Krisdayanti sentiasa berpesan kepada anak perempuannya yang mendirikan rumah tangga bersama Atta Halilintar pada usia muda, agar sentiasa menjaga perkahwinannya.

“Saya selalu berkata kakak sudah berkahwin, anda harus pertahankannya selama-lamanya. Selamat memulakan perjalanan dalam perkahwinan. Kerana dalam perkahwinan bukan semuanya manis sahaja.”- Krisdayanti

Sebagai ahli Komisi IX DPR RI yang bekerjasama dengan Badan Kependudukan dan Keluarga Berencana Nasional (BKKBN), Krisdayanti sentiasa memberikan kaunseling dan pendidikan mengenai pentingnya membuat persediaan setelah berkahwin.

Bekas isteri kepada Anang Hermansyah turut menyatakan bahawa perkahwinan itu ibarat sebuah roller coaster, kadangkala di atas, kadangkala di bawah.

Sewaktu berkahwin dengan Anang Hermansyah pada tahun 1996, Krisdayanti juga berusia 21 tahun, Jadi  kini dia tidak menafikan bahawa Aurel membandingkan dirinya dengan Krisdayanti, yang boleh berkahwin ketika usia muda. Namun, perkahwinannya bersama Anang berakhir dengan penceraian pada tahun 2009.

Dua tahun kemudian, Krisdayanti berkahwin dengan seorang ahli perniagaan, Raul Lemos. Kemudian, anak perempuannya Aurel Hermansyah berkkahwin dengan Atta Halilintar pada 3 April 2021. Aurel sempat hamil tetapi tetapi keguguran ketika usia kandungan sekitar lima bulan.


“Dia Satu Dalam Sejuta”- Mas Khan Dedah Sebab Suka Pada Diana Nasimuddin

Hubungan mesra diantara pelakon Mas Khan dengan usahawan Diana Nasimuddin kini bukan lagi rahsia. Jika sebelum ini pelakon filem Abang Long Fadil 2 itu dilihat seperti merahsiakannya, kini dia lebih terbuka mengenai hubungannya bersama Diana.

Terbaru, di Insta-story nya Mas Khan atau nama sebenarnya Mas Hidzhir Khan bin Mas Fadzillah Khan,27 menjawab persoalan salah seorang pengikutnya mengenai faktor mengapa dia begitu menyukai anak kepada jutawan automotif terkenal itu.

“Apa yang istimewa mengenai Diana? Maksud saya apa yang telah dia lakukan atau miliki sehingga membuatkan anda menyukainya?” tanya seorang pengikut Mas Khan

Dedah pelakon ini, dia menyifatkan Diana adalah segala-galanya dan memiliki pakej yang lengkap sebagai seorang wanita yang diinginkannya.

“Dia adalah segala-galanya. Dia melambangkan kualiti yang saya ingin cari pada seorang wanita. Dia satu dalam sejuta. Mengambil berat, bijak, bersifat terbuka, matang, bersifat keibuan, berpenampilan tinggi, penyayang. Itu adalah dia” jawabnya

Menjengah ke hantaran di laman Instagram miliknya, Mas Khan turut pernah berkongsi beberapa keping foto bersama Diana yang disertakan kapsyen istimewa buatnya.

Sebagai info, Diana merupakan salah seorang anak perempuan ahli perniagaan automotif terkenal, Allahyarham Tan Sri Datuk Sri Utama Sheikh Mohammad Nasimuddin Kamal bin Sheikh Mohamad Amin


“Banyak Mengarut Dari Menyenangkan” – Lana Nordin Kecewa Dengan SOP Kedai Barang Runcit

Bermula 1 Jun 2021, kerajaan telah menggariskan prosedur standard operasi (SOP) ‘Total Lockdown’ bagi semua premis termasuk kedai barangan runcit yang hanya membenarkan barangan keperluan asas sahaja dijual.

Serentak dengan pelaksanaannya, bahagian-bahagian yang tidak dibenarkan dijual telah ditutup berikutan mematuhi SOP yang telah ditetapkan sekaligus membuatkan ramai kecewa termasuk buat pelakon Lana Nordin kerana ada diantara barangan-barangan tersebut amat diperlukan mereka.

Menerusi perkongsian di laman Instagram nya sebentar tadi, Lana atau nama sebenarnya Mazlina Hasan Nodin,41 dia menyifatkan SOP yang ditetapkan seperti menyukarkan orang ramai kerana terpaksa mencari alternatif lain untuk mendapatkan barang keperluan mereka.

“Banyak mengarut dari menyenangkan.tak semua barang boleh beli online! Sepatutnya kedai dah bukak bagi je orang beli.Ini ada yang boleh dan ada yang tak boleh?.Ada anak-anak tak pergi sekolah bagilah bahagian stationery bukak untuk anak boleh melukis ke atau apa-apa. Takkan kalau anak aku 40sen pemadam hilang, nak kena beli online jugak? Habis semalam lampu dapur terbakar bulb kena beli online juga lah walaupun datang belum tentu masa lagi! Habis ada barang-barang bakeri yang tak boleh beli online like Aluminum foil” luah Lana

Dalam pada itu, Lana turut meluahkan rasa kecewa nya dengan kebenaran jualan barangan yang tidak perlu dan penting seperti alkohol berbanding dengan keperluan lain.

“Kalau beli online datang semua kemek pasal itu orang nak beli on hand.Tapi sampai-sampai kedai buka tapi section close? ALHOCOL boleh pulak jual? Paling sedih certain kedai puting, botol susu anak tak boleh jual.Habis nak kena beli online kalau emergency puting budak koyak, botol pecah? Memang tak masuk akal langsung! Siapa pernah jadi macam ini?? Tak bawa phone tertinggal sebab rushing lepas itu ada yang bawa data habis la or phone cable rosak atau phone rosak tak boleh on or memang tak guna smart phone langsung.How nak masuk?

Please la be reasonable dari menyusahkan dan sememangnya sekarang pun susah nak buat apa at least bagilah buka semua section sebab itu sahaja yang dapat orang beli dan tak semua org pandai beli ONLINE juga terutama orang duduk kampung dan orang yang dah berusia. #sayahampa #taklogik” katanya lagi

Menjengah ke ruangan komen, rata-rata pengikutnya turut bersetuju dan meluahkan rasa kecewa kerana mengalami situasi yang hampir sama dengannya. Ujar mereka, SOP yang ditetapkan juga kadang-kala berubah sehingga mengelirukan orang ramai.

A post shared by Lana Nodin❤David Mckienzie (@lananodinmckienzie)

Dalam perkembangan berkaitan, memetik laporan Malaysia Kini pada Isnin (7 Jun 20219), Majlis Keselamatan Negara (MKN) menjelaskan bahawa semua barang di kedai barangan harian atau kedai runcit boleh dijual. Kementerian Perdagangan Dalam Negeri dan Hal Ehwal Pengguna, dalam prosedur operasi standard (SOP), telah melarang kedai menjual barang “tidak penting” tetapi MKN mengatakan telah terjadi salah faham.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Tak Ada Masalah Dengan Orang Gay”- Ini Pandangan TMJ Terhadap LGBT

Tunku Mahkota Johor (TMJ), Duli Yang Teramat Mulia Tunku Ismail ibni Sultan Ibrahim pada Jumaat lalu berkongsi pandangan baginda mengenai golongan LGBT selepas diajukan soalan di Instagram Story baginda.

Menjawab soalan yang diajukan di akaun Instagram Story tersebut, baginda memberi pandangan positif dan menyatakan bahawa semua orang berhak untuk memilih apa yang mereka mahukan dalam kehidupan masing-masing.

“Semua orang mempunyai hak untuk memilih apa yang mereka suka atau apa yang mereka nak jadi dalam hidup.” Kongsi TMJ di Instagram Story

Meski baginda beri pandangan positif mengenai golongan ini, namun baginda juga turut menjelaskan bahawa dalam agama Islam perkara seperti ini tidak dibenarkan.

“Dalam kes saya, agama saya tidak memaafkan perbuatan tersebut dan Allah/Tuhan menjadikan Adam dengan Hawa. Bukannya Adam dengan Adam. Tapi saya tak ada masalah dengan orang gay. Itu adalah pilihan mereka” Jelas TMJ di Instagram Story

TMJ tidak prejudis terhadap golongan LGBT meski dalam agama Islam hubungan sejenis adalah haram, kerana itu adalah pilihan masing-masing dan kehidupan ingin mereka jalani.


Nur Sajat Padam Instagram Selepas Lokasi Persembunyian Didedahkan Netizen?

Usahawan sensasi Nur Sajat sekali lagi bertindak memadam akaun Instagram nya secara tiba-tiba berikutan kononnya terdapat dakwaan mengatakan lokasi persembunyiannya telah diketahui.

Sajat atau nama sebenarnya Muhammad Sajjad Kamaruzzaman sebelum ini hanya sekadar berdiam diri dan sekadar memuatnaik hantaran promosi produknya, namun sejak bulan lalu dia kelihatan ‘berani’ berkongsi hantaran video dan foto dirinya dipercayai berada di sebuah lokasi.

Beberapa spekulasi mengenai lokasi Sajat bersembunyi terus dibongkar oleh netizen. Jika lokasi di sebuah kondominium mewah di Johor Bahru dikatakan tidak tepat selepas pihak polis menjalankan siasatan, terdapat dakwaan mengatakan pelantun Makhluk Penggoda ini berada di Thailand selepas beberapa tangkap layar videonya sebelum ini menyerupai salah sebuah lokasi villa di sana.

Terdahulu, Murai.my melaporkan Sajat seperti seolah-olah sengaja mempermainkan pihak berkuasa selepas sengaja mendedahkan lokasi nya di Instagram. Namun, menurut rata-rata netizen foto dan video tersebut merupakan simpanan Sajat sebelum baru memuatnaik di media sosial.

Sebagai info, kali terakhir Sajat bertindak memadam Instagram nya adalah sekitar Mac selepas waran tangkap terhadapnya dikeluarkan. Ia berikutan usahawan itu gagal hadir ke mahkamah pada sebutan semula kesnya, yang didakwa berpakaian wanita ketika majlis bacaan Yasin dan solat hajat, pada 7.30 malam, 23 Februari 2018 di premis kecantikannya, Nursajat Beauticion, Jalan Serai Wangi G16/G, Seksyen 16, Shah Alam


‘I Am Nicol David’, Akhirnya Kisah Ratu Squash Malaysia Ke Layar Perak

Siapa sahaja yang tak kenal dengan juara dalam sukan squash iaitu Nicol David? Menjadi salah satu sumber inspirasi kepada rakyat Malaysia dengan bakat dan perwatakannya yang luar biasa.

Baru-baru ini Nicol telah memuat naik posting di Instagram mengenai filem biopik pertamanya iaitu ‘I Am Nicol David‘ yang kini sedang dalam pengambaraan.

“Saya selalu bermimpi suatu hari nanti saya akan menceritakan kisah saya untuk memberi inspirasi kepada semua orang untuk bekerja keras bagi mencapai apa yang diingini dan mencabar diri ke tahap yang lebih tinggi”, ujar Nicol.

Dipetik dari The Edge Markets, idea pembikinan filem ini tercetus apabila Peter Wong, Presiden ACE Picture Entertainment mendengar kisah hidup Nicol David.

Menurut ACE Picture Entertainment, kisah hidup dan perjalanan sukan squash Nicol telah memberi mereka pandangan yang sama sekali berbeza mengenai pengorbanan yang harus dilakukan untuk mencapai tahap kejayaan yang luar biasa.

“Filem biopik ini akan menjadi salah satu cerita mengenai kehendak dan dedikasi seorang wanita yang begitu mendalam. Ia melibatkan kehidupan dan perjuangan kompleks yang dihadapi secara realiti, serta terpaksa melepaskan sesuatu yang berharga dalam diri”, kata pihak produksi.

A post shared by Nicol David (@nicoldsquash)

Ditanya mengenai butiran filem biopik ini, pihak produksi berkongsi mereka tidak akan mendedahkan secara terperinci.

Pada masa yang sama, pihak produksi juga memberitahu bahawa filem ini akan ditulis dalam bahasa Inggeris apabila ada pelakon Hollywood yang memainkan watak sebagai pelatih Nicol, Liz Irving. Hosting untuk watak utama iaitu Nicol David akan dilakukan di seluruh negara.

Pihak produksi juga berkata filem ini bukan hanya akan ditayangkan di dalam negara, malah akan cuba menembusi pasaran utama Amerika Syarikat dan Eropah kerana ACE Pictures mempunyai rangkaian pengedaran dan hubungan dengan agensi penjualan di wilayan ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Apple Umumkan iOS 15, Tapi Kenapa iPhone 6s Pula Trending Di Twitter?

Apple akhirnya secara rasmi memperkenalkan sistem operasi terbaru untuk iPhone dan iPad: iOS 15 dan iPadOS 15. Kedua-duanya diumumkan pada Persidangan Pembangun Seluruh Dunia 2021 (WWDC) yang berlangsung pada hari Selasa (8/6) pagi.

Ini bermakna jika telefon anda sedang berjalan di iOS 14, ia akan dapat menerima kemas kini iOS 15 terkini. Ini termasuk iPhone 6s dan iPhone 6s Plus dari 2015 serta iPhone SE generasi pertama dari 2016. Sistem operasi mudah alih baru juga serasi dengan iPod touch generasi ke-7.

Walaubagaimanapun, di laman twitter, rata-rata pengguna Apple memberikan reaksi yang berbagai-bagai. Kebanyakkan pengguna iPhone 6s meluahkan rasa bimbang dengan kondisi telefon pintar mereka selepas dikemaskini iOS 15.

iPhone 6S after updating to iOS 15 pic.twitter.com/5qBB1oh8Ol

Malah ada yang mengucapkan rasa syukur kerana iPhone 6s masih  boleh menerima kemaskini iOS.

Me thanking God that my iPhone 6S will have support for one more year 🥲🥲 #WWDC21 pic.twitter.com/29QRwxdSiA

— Isaac Attuah (@IsaacAttuah) June 7, 2021

IPhone 6s dan 6s Plus kini merupakan antara peranti yang disokong perisian Apple yang paling lama berjalan dan ia menerima kemas kini iOS sehingga 7 tahun. IPhone 6s dilancarkan pada bulan September 2015 dengan iOS 9 dan sangat mengagumkan bahawa ia masih dapat bertahan sehingga sekurang-kurangnya 2022.

Berikut adalah senarai iPhone dan iPod Touch yang dapat iOS 15.

Seperti yang telah dibocorkan oleh media sebelum ini, iOS 15 akan membawa sejumlah kemas kini. Ciri panggilan video FaceTime, misalnya, mendapat update audio isitmewa yang mencerminkan lokasi pembicara di layar iPhone dan mengisolasi audio untuk membantu mengurangi kebisingan suara latar belakang yang mengganggu.

Selain itu, pengguna FaceTime juga dapat membungkam latar ketika berada dalam mod potret dan berkongsi muzik dan video semasa panggilan video melalui fitur SharePlay. Kemas kini FaceTime terbaru yang tidak kurang menariknya ialah membolehkan pengguna Android untuk menyertai panggilan video FaceTime melalui pautan yang boleh dikongsi.


‘Gentle-nya’! Sari Yanti Bongkar Rahsia Jep Sepahtu Sewaktu Awal Perkenalan

Berbeza daripada apa yang dilihat dalam kaca televisyen, Jep Sepahtu sememangnya seorang lelaki yang romantik dan tidak rumit.

Dikongsi oleh isterinya, Sari Yanti mendedahkan kisah cinta mereka sama seperti orang lain tetapi berbeza dan istimewa apabila Jep bertanyakan satu soalan ini.

Menerusi story Instagram milik Sari Yanti, ramai yang bertanyakan beberapa soalan kepadanya dan salah satunya adalah bagaimana kisah dan jalan cerita percintaan mereka.

Menjawab kepada sesi Q&A di Instagram, Sari mengatakan proses bercinta mereka lebih kurang sama dengan orang lain.

” Cerita cinta yang rasanya process lebih kurang sama dengan orang lain. Kenal, ambil berat, risau, sampai jodoh dan bernikah.

Malah Sari juga berkongsi sebelum mereka ke fasa seterusnya, Jep terlebih dahulu bertanyakan satu soalan di mana baginya sangat beradab dan sopan.

Tak cliche macam sesetengah individu yang mahu melangkah ke fasa seterusnya, Sari berkata Jep hanya bertanyakan satu soalan yang direct tanpa sebarang kiasan.

“Tapi sebelum mula langkah kenal lagi rapat. Ditanya satu soalan pembuka bicara yang beradab.

‘Sari dah ada boyfriend?’, direct je tanya. Gentleman.”, kongsi Sari kepada pengikut di Instagram.

Pada masa yang sama, Sari juga berkata untuk berkenalan dengan seseorang, tak perlu menggunakan pantun atau bahasa kiasan. Tanya secara terus tanpa berselindung.

Katanya paling penting untuk mengenal seseorang dengan lebih mendalam, pastikan hati ikhlas dan berniat dengan betul. Dari situlah semuanya akan dipermudahkan dan soalan yang biasa boleh menjadi istemewa.

Patutlah kehidupan rumah tangga pasangan ini selalu bahagia, rupanya perangai Jep Sepahtu ini yang membuatkan Sari Yanti terpikat dengannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Model Seksi Makan Serbuk ‘Pre-Workout Scoop’ Kena Serangan Jantung

Gara-gara mengikuti trend kesihatan yang viral di TikTok, Briatney Portillo dikejarkan ke hospital akibat serangan jantung. Model seksi ini mengakui dirinya terpengaruh dengan trend viral tersebut, dan ingin mencubanya sendiri namun berlaku sebaliknya.

Dipetik dari Wolipop, model seksi ini menemui video trik kesihatan di TikTok dan menganggap trik kesihatan tersebut bagus untuk kesihatan dan mencubanya sendiri.

Briatney tanpa berfikir panjang menelan serbuk untuk pre-workout tanpa minum air, membuatkan tubuhnya mengalami tindak balas seperti gatal-gatal, berpeluh secara tiba-tiba, dada rasa sesak, dan rasa sakit menjalar dari dada ke seluruh badan.

“Setelah saya makan serbuk pre-workout, saya mula merasa gatal-gatal di seluruh badan dan ia bukanlah sesuatu yang baik. Kemudian saya cari di Google, bahawa kesan seperti ini adalah normal.

Saya mula berasa sakit di dada tetapi rasa sakit itu tidak serius, jadi saya mengabaikannya dan terus bersukan. Tidak lama kemudian tubuh saya dibanjiri peluh dan dada saya merasa sakit yang teramat sangat.

Sakit tersebut menjalar hingga ke punggung, dan tangan kiri dan tangan kanan saya menjadi lemah. Waktu itu saya tahu ini adalah tanda-tanda serangan jantung. Saya segera menelefon 911 dan ambulans sampai.” Ujar Briatney

Apa yang menimpa dirinya membuatkan Briatney ingin memberi amaran kepada orang ramai, agar tidak menjadi seperti dirinya yang berani mencuba apa saja tanpa mempersoalkan perkara tersebut benar-benar bagus atau tidak.

Putting this out there so y’all don’t do what I did because I’m the type of person to try anything and everything I see here w/o questioning it #fypシ

“Jadi kamu semua jangan ikuti apa yang saya buat kerana saya jenis yang suka mencuba apa saja yang saya lihat, tanpa mempersoalkan ia.” Jelas Briatney di akaun TikToknya.

Jadi bagi orang ramai yang ingin mencuba sebarang trik kesihatan yang viral di mana-mana platforms sosial media, semak dulu sama ada ianya betul bagus untuk kesihatan atau tidak. Jika tidak kes seperti Briatney ini akan berulang lagi.


‘Saya Juga Depresi’- Atikah Suhaime Rasa Terkilan Tak Dapat Hulurkan Sumbangan

Ketika seluruh negara melaksanakan ‘Full Lockdown’, ramai yang mengeluh kerana pendapatan sekali lagi terjejas. Ada di antara mereka terpaksa meminta bantuan kepada golongan artis idola mereka di media sosial. Namun tak semua artis dapat membantu seperti yang mereka harapkan.

Menerusi IG Stories, pelakon Atikah Suhaime meluahkan rasa terkilan dan bersalah kerana terpaksa menghiraukan semua mesej daripada pengikut Instagram yang menghubunginya bagi meminta sumbangan.

“Saya rasa bersalah kerana telah mengabaikan semua mesej dari anda untuk minta bantuan. Saya juga sama seperti anda, saya juga susah. Macam lagu Whitney Houston, ‘I Have Nothing’.”-ujarnya

Tambahnya lagi, Atikah berasa syukur kerana dia berada disamping keluarga untuk menjaganya. Atikah berkata dia sepatutnya sibuk dengan kerja seperti tahun-tahun sebelumnya. Namun disebabkan  Covid-19 melanda segala tugasnya terpaksa ditunda dan pendapatan sedikit terjejas.

Atikah menasihati peminatnya yang mahu bantuan untuk pergi mencari organisasi kebajikan yang bersesuaian.

“Kepada yang meminta bantuan, pergilah mencari organisasi kebajikan. Saya minta maaf tidak dapat membantu,” katanya.

Akui hidupnya sama seperti orang lain, Atikah pernah merasa hilang harapan, namun dia percaya semunya akan jadi lebih jika bersama dengan orang tersayang.

“Ya, saya juga kadang-kadang depresi dan hilang harapan. Saya harap ada orang tersayang di sisi kalian supaya berasa sibuk dan mampu buatkan sekeliling jadi positif.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lain Macam Keakraban Antara Pelakon My Roomate Is A Gumiho, Ini Foto Terkini Mereka!

Sudah ada ke yang mengikuti K-Drama My Roomate Is A Gumiho? Untuk pengetahuan anda, K-Drama ini mengenai kisah percintaan di antara gumiho dan manusia.

Memang teruja apabila melihat kemesraan dan keakraban para pelakon di dalam K-Drama ini. Tetapi anda mahu tahu bagaimana mereka di luar pengambaraan? Jangan lupa scroll sampai habis okay.

Patutlah K-Drama ini best ditonton, rupanya hubungan rapat di antara pelakon tersebut yang menghidupkan lagi watak-watak mereka. Dalam banyak-banyak watak, kamu lebih suka lihat siapa?


“Anak Menteri Tapi Tak Follow SOP” – Instagram Dafi Diserang Netizen

Baru sahaja membuka tirainya pada Ahad lalu, namun rancangan realiti All Together Now Malaysia (ATNM) terpaksa dihentikan sementara waktu tayangannya berikutan terdapat laporan rancangan itu tidak mematuhi standard operasi prosedur (SOP) pada Mac lalu.

Difahamkan, siasatan akan dijalankan oleh Kementerian Komunikasi dan Multimedia (KKMM) serta tindakan sewajarnya akan diambil sekiranya terdapat pelanggaran SOP sepanjang rakaman program dijalankan. Susulan itu, pelbagai reaksi telah diluahkan oleh orang ramai di media sosial. Ada yang kecewa dan tidak kurang juga ada yang gembira dengan keputusan tersebut selepas mengecam episod pertama program realiti yang diadaptasi daripada format antarabangsa popular All Together Now, yang berasal dari United Kingdom terbitan BBC One itu.

Dalam pada itu, hasil tinjauan Murai.my mendapati netizen mula membanjiri ruangan komen hantaran terkini di laman Instagram anak kepada Menteri Kanan Pertahanan, Datuk Seri Ismail Sabri Yaakob yang juga penyanyi, Dafi.

Rata-rata daripada mereka mengecam dan meluahkan rasa kecewa dengan Dafi atau nama sebenarnya Gadaffi Ismail Sabri kononnya dia turut sama terlibat dengan isu pelanggaran SOP seperti yang didakwa oleh netizen.

Malah segelintir daripada mereka menasihati Dafi agar memberi contoh yang terbaik kepada masyarakat, bukan sahaja kerana merupakan anak orang kenamaan malah sebagai seorang yang berstatus ‘public figure’.

“HELLO SILA IKUT SOP. Anak menteri tapi tak follow sop. Beritahu dekat kawan-kawan yang join benda alah ini untuk follow sop juga ya. Kesian kami rakyat marhaen yang follow sop betul-betul ini. Nanti kes naik bukan golongan kayangan ini yang dipersalahkan. Kami rakyat marhaen yang dah follow SOP ni yang dipersalahkan!” tulis seorang netizen

Menerusi kenyataan Naib Presiden Strategi Pembangunan Kandungan Hiburan Melayu Astro, Raqim Ahmad, rakaman program tersebut dibuat pada Mac lalu di Putrajaya sebelum pelaksanaan Perintah Kawalan Pergerakan 3.0 (PKP3.0).

“Krew penerbitan telah menjalankan ujian calitan COVID-19 ke atas semua yang mengambil bahagian sebelum rakaman bermula dan hanya mereka yang berstatus negatif sahaja dibenar meneruskan rakaman,”

“Set yang dibina telah mengambil kira penjarakan fizikal antara juri dan diletakkan penghadang lutsinar antara mereka,” kata Raqim seperti yang dipetik dari Astro Awani

Malah ia turut dihadiri wakil daripada agensi-agensi keselamatan.


Tak Sangka! Ini Yang Dimakan Oleh Kumpulan TWICE Dalam Sehari

K-Pop idol kebiasaannya terkenal dengan mengamalkan diet yang melampau untuk mengekalkan berat badan mereka, namun berbeza bagi kumpulan TWICE yang tidak membiarkannya menghalang mereka daripada makan apa sahaja yang mereka mahu.

Menerusi temubualnya bersama WIRED, ahli kumpulan TWICE menjawab persoalan mengenai makanan yang mereka makan setiap hari.

Tzuyu TWICE kemudian mendedahkan bahawa mereka kebiasaannya memesan banyak makanan di luar. Momo yang bersetuju dengan Tzuyu, menambah bahawa mereka memesan pelbagai makanan untuk dikongsi bersama.

Disebabkan temubual yang dijalankan berlaku pada waktu pagi, Jeongyeon membuat keputusan untuk membincangkan apa yang mereka makan pada hari sebelumnya. Dimulai dengan Momo, dia memberitahu bahawa dia telah makan semua jenis makanan, termasuk kek beras Korea.

“Semalam saya makan kek beras dan japchae dan kentang goreng. Makanan seperti itu..”-Momo TWICE

Nayeon TWICE menyatakan bahawa mereka minum banyak kopi setiap kali mereka mempunyai rancangan jadual, dan memberitahu Chaeyou sentiasa minum Americano.

“Apabila kami mempunyai rancangan, kami sentiasa minum kopi”-Nayeon

“Walaupun kami tidak makan, kami sentiasa minum kopi.”-Chaeyong

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jasmin Hamid Terkilan Hantaran Instagram Dilabel Sampah Oleh Pihak Tertentu

Pelakon terkenal, Jasmin Hamid meluahkan rasa kecewa di laman Instagram nya berikutan terdapat dakwaan daripada sesetengah pihak yang menyifatkan akaun sosial media nya seperti kotor dan sampah berikutan sering mempromosikan drama lakonannya.

Menurut Jasmin atau nama sebenarnya Jasmiah binti Abdul Hamid,47 dia akui tidak mempunyai pengikut yang ramai di media sosial dan hanya berkongsi tanggungjawab nya sebagai seorang pelakon.

“Kotor??? Sakit mata?? Sosial media saya kotor, banyak sampah”

“Kamu lainlah,FOLLOWERS BERJUTA … Kamu ada kereta mewah, rumah mewah, job besar, semuanya HEBAT.. Cantiklah kalau post dan war-warkan di sosmed.Itu hak kamu! JANGAN KHUATIR sebab saya TAK AKAN KOTORKAN SOSMED KAMU dengan gambar saya. Ambil gambar dengan saya pun tak perlu sebab gambar tu pun nanti cuma akan di post masa HARI MATI SAYA je dengan ucapan AL -FATEHAH (di baca) . Itupun kalau ada gambar saya la .REPOST pun tak perlu. Nanti kotor pulak sosmed kamu yang cantik itu” tulis Jasmin

Bagaimanapun, dia bersyukur dan menghargai mereka yang menyokongnya selama ini kerana menganggap ia sebagai sumber kekuatan untuk terus menapak di dalam industri seni.

“Tak punya apa-apa.. Kalau ada pun, saya tak akan pamerkan harta dunia..
Saya cuma nak pamerkan kerja-kerja saya sebagai PELAKON dan kadangkala isu semasa sebagai RAKYAT MALAYSIA..

Walaupun SOSMED saya TAK ADA BERJUTA FOLLOWERS, Saya tetap SAYANG dan HARGAI SUPPORTERS saya…Sebab tu saya share drama-drama saya dan isu-isu semasa dengan SUPPORTERS saya.. SUPPORTERS saya lah yang kuatkan semangat saya untuk terus berjuang dalam dunia seni..” luahnya

Dalam hantaran yang sama, pelakon Cukup Derita Itu ini juga kecewa dengan sikap pelakon yang ‘berkira’ apabila pengarah mahupun stesen televisyen meminta mereka untuk mempromosikan drama lakonan sendiri.

A post shared by jasminhamid (@jasminhamidjh)

“Artis INTERNATIONAL yang ada BERATUS JUTA FOLLOWERS pun promote drama/film mereka di sosmed mereka juga ..kita ini cuma ARTIS MALAYSIA, celah gigi diaorang je kot .. So tak perlu la nak MENDABIK DADA dengan kemasyuran yang ALLAH PINJAMKAN TU .. PRODUCER /TV STATION minta tolong promotekan drama lakonan sendiri pun, ada yang berkira. Lagipun kemudahan ada di hujung jari, jadi gunakanlah dengan BIJAK!” katanya lagi

Menjengah ruangan komen, peminat serta rakan-rakan selebriti dan pengarah seperti Hj Zil, Datuk Ayu Puteh, Amyza Adnan,Fasha Sandha, Shah Iskandar,Raja Ilya dan ramai lagi menitipkan kata-kata semangat buat Jasmin selain memintanya untuk mengabaikan komen negatif berkenaan.


Tak Macam Usia Hampir 50-an Langsung! Ini Wajah Terkini Aktres Bollywood Tabu

Mulakan karier pada tahun 80-an, aktres Tabassum Fatima Hashmi (Tabu) tidak lagi asing dalam industri Bollywood. Walaupun sudah lama bertapak dalam industri, fizikal aktres ini langsung tak nampak seperti aktres senior yang lain.

Lihat beberapa foto di bawah, anda pasti tidak menyangka penampilan terkini aktres Tabu masih lagi kelihatan ‘hot‘ dan langsung tak nampak menua.

Memang tak nampak tua langsung! Agak-agak kamu, apa rahsia kecantikan yang diamalkan oleh aktres Tabu ini?


Ashanty Didiagnosis Penyakit Merbahaya, Disaran Minum Banyak Air

Penyanyi Indonesia dan isteri kepada Anang Hermansyah, Ashanty sebelum ini diketahui mempunyai penyakit autoimun. Namun, baru-baru ini Ashanty mengetahui bahawa dia mempunyai penyakit batu karang.

Menerusi video yang dimuatnaik di saluran Youtube beliau, The Hermansyah A6, Ashanty mengetahuinya ketika dia sedang memeriksa keadaan kesihatannya di sebuah hospital di Turki. Dan setelah keputusan dikeluarkan, Ashanty mengetahui dia didiagnosis penyakit batu karang.

“Ternyata saya menghidap penyakit lain. Sebenarnya bukan penyakit. Ada batu karang.”-Ashanty

Menurut penyanyi lagu Jodohku ini, batu karangnya dikatakan cukup besar, iaitu empat milimeter. Namun dia tidak diharuskan untuk menjalani pembedahan

“Tetapi di sini, tidak boleh menjalankan pembedahan. Harus minum air sebanyak mungkin terlebih dahulu. Selepas enam bulan kembali untuk pemeriksaan.Saya disuruh minum air tiga liter sehari.”-Ashanty

Ashanty turut berharap setelah dia minum banyak air, batu karang akan pecah dengan sendirinya, dan tidak perlu menjalani  pembedahan di masa akan datang.

“Terima kasih Tuhan, kolesterol, diabetes, tekanan darah tinggi, asid urik, semuanya tidak ada, terima kasih Tuhan. Saya hanya kekurangan zat besi, tetapi tidak signifikan. Hanya masalah autoimun, batu karang dan hormon tidak stabil, kerana (KB) spiral, saya telah gunakannya selama empat tahun, ianya selamat, hanya beberapa orang sahaja yang sesuai, ada yang seperti saya, hormon saya tidak seimbang.”-Ashanty

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sudah Keguguran Ke?” Perut Kempis Lucinta Luna Jadi Tanda Tanya Netizen

Beberapa hantaran terbaharu selebriti sensasi Indonesia, Lucinta Luna di laman Instagram sekali lagi mencetuskan tanda tanya netizen berikutan perutnya kini kelihatan ‘kempis’.

Jika sebelum ini, Lucinta mendakwa dirinya sedang sarat mengandung namun menerusi foto dan video terbaharu, pelantun Bobo Di Mana itu kelihatan kembali seperti normaL. Meninjau ke ruangan komen, rata-rata netizen mempersoalkan ‘perubahan’ tersebut selain dihujani dengan pertanyaan aakah Lucinta mengalami keguguran.

A post shared by LUCINTA LUNA (@lucintaluna_manjalita)

Selain itu, tidak kurang juga ada yang berseloroh dengan mengatakan penyanyi transgender ini telah selamat melahirkan bayi kembarnya.

“Perutnya kenapa kempis kembali, fatahson dan fatimahson nya diletakkan dimana?”

“Perut dia ni kejap besar kejap kecil” komen netizen

Terdahulu, Lucinta atau nama sebenarnya Muhamad Fattah mendakwa dirinya hamil sepasang bayi kembar hasil hubungannya bersama teman lelaki yang juga warganegara asing. Pendedahan itu dibuat oleh Lucinta selepas kononnya alat ujian kehamilannya menunjukkan tanda positif. Bagaimanapun, menurut seorang doktor pakar tanda kehamilan tersebut berkemungkinan salah satu tanda kanser prostat.


Netizen Dedah Penyanyi Gemar Berbogel Secara Terbuka

Seorang penyanyi remaja lelaki dikatakan gemar berbogel di kawasan terbuka setelah netizen mendedahkan kegiatannya itu sering dikongsi di media sosial.

Menerusi kiriman pembaca Murai.my, penyanyi itu didakwa sudah sekian lama menjalankan aktiviti tersebut termasuklah di perkarangan perumahannya secara terbuka pada waktu tertentu. Difahamkan, dia hanya berbuat demikian apabila ketiadaan orang di kawasan tersebut.

Jelas pembaca Murai.my yang mengikut akaun rasmi penyanyi itu di laman Twitter, dia berasa hairan kerana hampir semua hantarannya telah disukai oleh sebuah akaun pengguna lain yang sering kali memuatnaik gambar dan video bogel nya di laman Twitter.

Hasil pemeriksaan mendapati, akaun tersebut merupakan pemilik yang sama, iaitu penyanyi lelaki yang dimaksudkan. Menguatkan lagi dakwaan berkenaan, terdapat beberapa lokasi foto penyanyi itu sama seperti latar belakang kandungan foto dan video pemilik akaun tersebut.


Sekitar Majlis Hari Jadi Anak ‘Crazy Rich Asian’, Tetamu Siap Dapat Hadiah GUCCI

Siapa yang menonton rancangan realiti Netflix ‘Bling Empire’ pastinya kenal dengan wanita glamour ini, Christine Chiu nama yang tidak asing dalam dunia kecantikan, fesyen dan golongan sosialit.

Gaya hidupnya yang serba mewah membuatkan wanita ini di buru lensa kamera media, bukan itu saja malah sebarang berita mengenai anak lelakinya Gabriel Jr serta suaminya doktor Gabriel Chiu juga tidak terlepas dari pandangan media.

Dipetik dari Wolipop semasa ulang tahun kelahiran pertama anak lelakinya, Christine dan Gabriel Chiu mengadakan majlis hari jadi yang cukup mewah dan gempak hingga mendapat liputan media dunia.

A post shared by Christine Alexandra Chiu (@christine_chiu88)

Seperti ibu bapa yang lain pastinya mereka ingin berikan yang terbaik untuk anak sendiri bukan? Begitu juga dengan pasangan sosialit ini, Christine dan Gabriel Chiu mengadakan parti hari jadi yang mewah semasa menyambut ulangtahun kelahiran pertama anak mereka pada Jun 2019.

Difahamkan demi mengadakan majlis hari jadi bagi menyambut ulangtahun kelahiran yang pertama untuk anaknya Gabriel Jr atau dikenali sebagai Baby G ini, Christine siap menyediakan mesin permainan video, malah tetamu dihadiahkan goodies bag dengan isinya  pelbagai produk daripada Gucci.

Bukan itu saja,  seperti roller coaster dan carousel bagi menghiburkan tetamu yang hadir ke majlis hari jadi anaknya waktu itu, hebat betul kan!

Christine Chui dan keluarga menjalani kehidupan yang serba mewah, dan orang ramai melabelkan ini merupakan gaya hidup sebenar crazy rich asian yang penuh dengan glamor, kemewahan dan elit.

Dari pakaian, aksesori, mainan, kediaman, kereta dan parti hari jadi semuanya cukup gah, membuatkan sesiapa yang melihat menjadi cemburu dengan kemewahan yang mereka miliki.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


All Together Now Malaysia Digantung, PU Syed Beri Komen Pedas!

Tular mengenai rancangan realiti All Together Now Malaysia yang terpaksa di gantung kerana di dakwa melanggar prosedur operasi standard (SOP) baru-baru ini, PU Syed luah agar program tersebut digantung terus.

Program nyanyian popular ini mendapat perhatian juara Pencetus Ummah (PU) Syed Mohd Bakri, bila mana rancangan realiti tersebut di gantung kerana didakwa melanggar prosedur operasi standard (SOP).

“Gatung terus program-program lagha, itu adalah terbaik buat semua stesen TV.” Ujar PU Syed di Instagramnya

Perkongsian itu dibuat dengan memuatnaik screenshot foto dari Berita Harian, yang memaparkan mengenai isu penggantungan program All Together Now Malaysia di akaun Instagramnya hari ini.

Bagi pandangan PU Syed program-program yang melalaikan harus di gantung terus, kerana ia tidak membawa sebarang kebaikan kepada masyarakat secara umumnya.

Patutkah program seperti All Together Now Malaysia di gantung terus?


“Kalau Isteri Tak Bahagia ‘Check Balik’ Diri”- Fouziah Gous Ulas Video Ceramah Ustaz Azhar Idrus

Memasak, mengemas rumah dan sebagainya, bagi anda ia adalah tanggungjawab siapa? Adakah tanggungjawab si suami atau si isteri?

Menerusi story Instagram Fouziah Gous, pelakon ini telah mengulas beberapa isu melalui video klip pendek milik penceramah terkenal mengenai tanggungjawab tersebut.

Menurut penceramah Ustaz Azhar tugas memasak, mengemas dan sebagainya adalah tanggungjawab suami. Manakala isteri pula hanya perlu memuaskan hati dan menyenangkan suami. Pada masa yang sama jika suami meminta isteri melakukan tugas tersebut maka mereka perlu memberi upah kepada isteri.

“Perempuan kalau hati bahagia lebih daripada wang dia buat tanpa di suruh. Kalau isteri tak bahagia check balik diri jangan duk ego sangat or tunjuk kuasa ye!” , kongsi pelakon tersebut.

Melihatkan perkara ini Fouziah berkongsi bahawa jika isteri membantu dengan rela hati, para suami perlulah menjaga hati isteri mereka. Katanya lagi isteri menjadi lebih bahagia jika hatinya dijaga berbanding diberi wang.

Selain itu, pelakon ini juga memberitahu jika isteri tunjukkan tanda tidak bahagia para suami perlu lihat semula diri sendiri dan jangan abaikan tanda-tanda tersebut jika mahukan rumah tangga bahagia.

Fouziah juga berkongsi apabila wanita atau isteri melakukan kerja rumah seperti membasuh baju, mengemas dan sebagainya mereka tidak pernah meminta upah dan ikhlas melakukannya.

“Saya pasti jarang perempuan nak tanda dalam bukukan! Itulah wanita bila ikhlas tak pernah nak mengira.

Tapi kalau hati tak bahagia, habis semua ada dalam otak walaupun tak tanda dalam buku”, ujar Fouziah.

Malah pelakon ini juga berkata jika isteri tidak bahagia, semuanya tidak akan menjadi ikhlas dan akan mula menyimpan semua rasa yang tidak enak di dalam hati.

Untuk video lengkap ceramah Ustaz Azhar Idrus, boleh klik [DI SINI]

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ibu Saya Tak Besarkan Saya Jadi Bodoh-Bodoh Sikit Depan Lelaki” – Dr. Amalina Bidas Prof. Muhaya

Kecoh di media sosial, apabila video Profesor Dr. Muhaya yang membahaskan isu ‘Kenapa Wanita Lambat Dapat Jodoh’ mendapat kecaman dan kritikan dari orang ramai termasuklah Dr. Amalina.

Pandangan yang di berikan oleh Prof Muhaya di dalam video tersebut adalah, wanita harus bersikap “bodoh-bodoh sedikit” di hadapan lelaki dan tidak menjadi terlalu independent jika tidak wanita akan sukar mendapat jodoh.

I’m sorry but my mum didn’t raise me to be ‘bodoh-bodoh sikit’ in front of men so that I can ‘bertemu jodoh’. You are sending the wrong message to girls and young women. Women should definitely not lower their intellectual level just so that they can attract a man. https://t.co/xc0G7GsV3O

— Dr. Amalina (@DrAmalinaBakri) June 8, 2021

Isu ini hangat dibualkan di media sosial hingga mendapat perhatian Dr. Amalina, wanita yang baru mendirikan rumahtangga bersama suami tercinta pada bulan Mac 2021 ini berkongsi pandangannya bahawa ini merupakan mesej yang salah.

“Ibu saya tidak besarkan saya untuk jadi bodoh-bodoh sikit di depan lelaki, supaya saya dapat bertemu jodoh. Anda memberi mesej yang salah kepada wanita dan perempuan muda.

Wanita tidak sepatutnya merendahkan tahap kebijaksanaan mereka hanya untuk memikat lelaki.” Ciap Dr. Amalina di akaun Twitternya

Dr. Amalina juga menyatakan, bahawa wanita harus menjadi diri sendiri dan tidak perlu merendahkan martabat diri untuk berkahwin. Doktor pakar bedah ini juga berharap, isu merendahkan-rendah martabat wanita dihentikan kerana ia satu penghinaan.

“Ini satu penghinaan buat wanita DAN lelaki. Jadilah versi terbaik diri sendiri. Biarkan wanita jadi apa yang mereka mahukan.

Cukuplah dengan pemikiran kamu-harus-tunduk jika kamu ingin berkahwin. Berhentilah merendahkan-rendahkan wanita. Suami saya geleng kepala sekarang ini.” Kongsi Dr. Amalina di Twitternya

Berikutan hal jodoh menjadi bualan panas di media sosial, Dr. Amalina berkongsi tiga perkara utama jika mahu bahagia bersama pasangan.

“Saya sudah berkahwin dari segi logik kamu, saya tahu apa maksud sebenarnya. Sikap hormat-menghormati, bertolak-ansur dan kawal ego perlulah datang daripada kedua-dua pihak bukan perempuan sahaja.

Ianya perlukan dua orang untuk tango. Hormat perlu diperolehi, bukannya diberi. Lelaki dan wanita kedua-dua boleh belajar bersama.” Ciapnya lagi di Twitter.

Dalam hubungan lelaki dan wanita perlu saling menerima dan menghormati, barulah hubungan yang dibina berkekalan betul tak?


Pernah Dihambat Kontroversi, Penampilan Terkini Dai Syed Buatkan Peminat Jadi Tak Keruan?

Penuh dengan kontroversi! Kini Dai Syed telah mencuri perhatian orang ramai terutamanya peminat apabila muncul dengan gaya rambut yang semakin panjang.

Rata-rata peminat meninggalkan komen di Instagram dengan memuji penampilan terbarunya. Scroll perkongsian gambar Dai Syed yang terbaru di bawah.

Dipetik daripada BH Online, pada bulan April lepas Mahkamah Seksyen telah menetapkan 15 Jun ini sebagai tarikh akhir untuk serahan dokumen lanjutan kepada pihak pembelaan bagi kes cabul dan rogol yang dihadapi oleh pendakwah selebriti Dai Syed atau nama sebenarnya Syed Shah Iqmal Syed Mohammad Shaiful.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Polis Cari Safiey Ilias Selepas Ajak Kanak-Kanak ‘Live’ Pukul 2 Pagi

Berikutan sesi secara langsung usahawan sensasi, Safiey Ilias yang membuat IG Live bersama seorang rakannya yang dikenali sebagai ‘Pipinatasha’ serta dua orang kanak-kanak pada jam sekitar 2 pagi, satu laporan polis telah dibuat oleh pensyarah, Profesor Madya Dr Rafidah Hanim Mokhtar.

Menerusi laman Facebook nya,Rafidah berkata Safiey dan Pipinatasha telah melakukan tiga kesalahan termasuklah berkomunikasi secara lucah dan melakukan perbuatan amang seksual terhadap dua orang kanak-kanak itu.

“Laporan polis dibuat ke atas pengguna Ig SafieyIllias94 yang menjadi host Live Instagram melibatkan 2 kanak-kanak bawah umur”

“Laporan di buat melibatkan kesalahan :
1. Akta Komunikasi dan Multimedia (AKM) 1998 : Perbuatan berkongsi atau menyebarkan kandungan lucah
2. Akta Kesalahan Kesalahan Seksual Terhadap Kanak-Kanak 2017
3. Kesalahan di bawah OBD (orang belum dewasa) Peraturan2 Kawalan Hasil Tembakau 2004”

“Saya rasa kita dah banyak bertolak ansur dengan mereka yang Instafamous ini. Ibubapa, kejadian ini berlaku 1.50 pagi. Anak-anak tak sepatutnya menggunakan HP waktu dinihari dan bagi tujuan melawat atau terlibat dalam IgLive sebegini” – tulis Rafidah

Susulan itu, memetik laporan Berita Harian pihak polis kini sedang mengesan Safiey dan Pipinatasha. Malah, orang ramai yang mempunyai maklumat berkaitan juga diminta untuk menghubungi mana-mana balai polis bagi membantu siasatan. Pada pagi Rabu, Safiey mencetuskan kontroversi apabila menjemput dua orang kanak-kanak lelaki untuk bersama-sama dalam sesi ‘live’ nya. Dalam sesi itu, Safiey dan rakannya dilihat menari terkinja-kinja dan memberi pengaruh buruk kepada kanak-kanak itu.


“Ini Bukan Patuh Ini Bodoh” – King Coco Bidas Kenyataan Prof Muhaya

Kontroversi perbahasan Profesor Dr. Muhaya mengenai isu ‘Kenapa Wanita Lambat Dapat Jodoh’ masih lagi hangat diperkatakan.

Jika sebelum ini, Dr. Amalina membidas kenyataan Prof Muhaya mengenai wanita harus bersikap “bodoh-bodoh sedikit” di hadapan lelaki dan tidak menjadi terlalu berdikari, terbaru selebriti media sosial, King Coco pula tampil memberi pandangannya.

Sama seperti Dr.Amalina, menurut Coco atau nama sebenarnya Marshaira binti Ismail, pemikiran sebegitu harus dihapuskan kerana seorang wanita tidak perlu menjadi ‘bodoh’ hanya kerana enggan dilihat seperti kurang ajar sekiranya mereka disifatkan lebih pintar dari suami.

“Pandai bukan bermaksud kurang ajar. Memberi pendapat bukan bermaskud melawan” luah Coco

Tegas Coco, dia turut berkata dalam hubungan seharusnya saling menghormati dan mengetahui batas antara satu sama lain. Malah, dia turut menyimpulkan bahawa ajaran dalam Islam, Nabi telah meletakkan darjat yang sangat tinggi buat seorang perempuan.

“Nabi meletakkan darjat seorang perempuan sangat tinggi. Bukan suruh jadi bodoh bodoh sikit” katanya lagi

Di media sosial, orang ramai mempertahankan kenyataan pakar motivasi itu kerana beranggapan sesetengah netizen telah menyalah tafsir mengenai pandangan Prof Muhaya.


Kalau Mahu Anak Perempuan Bijak Kena Cari Isteri Pandai, Itu Pesan Dr. Imelda

Masih tular mengenai isu ‘Kenapa Wanita Lambat Dapat Jodoh’, Dr. Imelda Balchin juga turut berkongsi pandangannya mengenai isu tersebut.

Dan dari gaya perkongsian yang diberikan di akaun Twitternya menunjukan, Dr. Imelda juga kurang bersetuju dengan apa yang Prof. Muhaya sebutkan dalam video yang tular itu.

Doktor Imelda menyatakan bahawa jika seorang ibu itu yang menggalakkan anak perempuannya menjadi pandai, maka mereka akan cenderung ke arah itu juga.

“Ibu yang menggalakkan anak perempuan membesar jadi pandai, maka anaknya ada lebih kecenderungan nak jadi pandai. Ibu yang surh anak perempuan jadi bodoh-bodoh, maka bodohlah anak dia.” Ciap Dr.Imelda di Twitter

Tambahan lagi, Dr. Imelda juga menyatakan jika kaum Adam ingin mencari isteri biarlah yang mempunyai ilmu dan berpengetahuan agar anak juga dapat menjadi seperti ibunya yang bijak.

“Jadi, kalau orang lelaki nak anak perempuan dia jadi pandai, kena cari isteri pandai.” Tambah Dr. Imelda di Twitternya

Jodoh pertemuan seseorang itu semuanya sudah tertulis sejak azali dalam kalam Tuhan Yang Maha Esa, justeru itu tiada isu jodoh lambat. Ya, jodoh perlu di cari tapi bukan dengan merendahkan martabat diri dan masing-masing perlu belajar untuk saling menerima serta menghormati. Betul tak?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu ‘Salah Parking’ : Pihak Neeta Sudah Berbincang Dengan Individu Yang Terlibat

Kontroversi video ‘salah parking’ yang didakwa telah menjatuhkan maruah penyanyi Neeta, hampir menemui jalan penyelesaiannya.

Menerusi hantaran Neeta atau nama sebenarnya Neeta Manishaa Manogaran, 27,di laman Insta-story nya pada petang Rabu, pihaknya telah berjaya menghubungi dan berbincang dengan individu tersebut yang juga pengamal media bagi menyelesaikan isu tersebut.

“Terima kasih semua! Akhirnya ada perkembangan dan pihak saya juga akhirnya dapat berbincang dengan individu yang memulakan semua ini. Semoga hari anda baik sahaja. Kekal selamat dan doakan jalan penyelesaian yang terbaik untuk ini.

Diharap ia mampu menghentikan perbuatan seperti ini di media sosial” tulis Neeta

Pada Rabu,syarikat rakamannya, NAR Records Sdn. Bhd. tampil membuat laporan polis terhadap seorang pengamal media berhubung penularan sebuah video TikTok yang dikatakan menjatuhkan maruah Neeta sebagai seorang wanita.

A post shared by 𝗡𝗔𝗥 𝗥𝗘𝗖𝗢𝗥𝗗𝗦 𝗦𝗗𝗡 𝗕𝗛𝗗 (@narrecords)

Dalam video tular tersebut, tertera kapsyen ‘salah parking’ yang didakwa merujuk kepada aksi Neeta yang sedang membetulkan pakaiannya ketika rakaman program realiti All Together Now Malaysia baru-baru ini. Ketika laporan polis dibuat, individu itu masih belum memadam video tersebut.


5 Fakta Menarik Lagu Comeback TWICE, “Alcohol Free”

TWICE kini secara rasmi telah membuat kemunculan semula dan merilis lagu terbaru mereka, Alcohol Free. Sejak dirilis pada 9 Jun, MV untuk lagu Alcohol Free menerima peningkatan jumlah penonton secara berterusan dan menjadi bualan peminat di media sosial. Berikut adalah beberapa fakta menarik mengenai lagu comeback TWICE ini.


5 Fakta Kisah Hidup Gofar Hilman Yang Mengaku Pernah Berhubungan Seks Dengan 100 Wanita

Penyampai radio Indonesia Gofar Hilman nama yang tidak asing di negara seberang, reputasinya sebagai playboy sudah tersebar di seluruh Indonesia.

Dipetik dari Popbela, penyampai radio berusia 38 tahun ini sangat terkenal dengan pelbagai kontrovesinya membuat gangguan seksual dan melakukan hubungan seks dengan wanita. Berikut antara fakta mengenai raja playboy ini.

Dalam program Tonight Show, Gofar mengakui telah meniduri seramai 100 orang wanita dan ianya bermula sejak dirinya berusia 21 tahun.

Disebabkan telah terlalu ramai wanita yang ditidurinya, Gofar tidak mengingati nama wanita yang menjalin hubungan seks dengannya mahupun tempat mereka bertemu.

Selain itu, Gofar juga mengakui meski dirinya tidak memiliki wajah yang tampan tetapi dirinya mampu membuatkan wanita berasa selamat dan selesa.

Berikutan itu, Gofar menyatakan hubungan seks yang dilakukan bersama wanita yang ditemuinya adalah atas dasar kedua-duanya saling suka dan bersetuju untuk melakukan hubungan tersebut.

Kontroversi viral ini tular apabila pemilik akaun Twitter @quweenjojo membuat pengakuan bahawa dirinya telah menjadi mangsa gangguan seksual Gofar, ketika melakukan Instagram Story bersama penyampai radio tersebut pada bulan Ogos 2018.

Berdasarkan pengakuan wanita tersebut, Gofar telah memasukkan tangannya ke dalam baju wanita tersebut dan menyentuh bahagian sensitif wanita berkenaan meski telah menyuruh Gofar berhenti melakukannya.

Isu tersebut menjadi bualan panas di Indonesia, Gofar pula menyatakan waktu itu terlalu ramai yang memintanya untuk buat video di Instagram Story tetapi menafikan dirinya melakukan gangguan seksual tersebut.

Siapa sangka Gofar pernah menjadi kekasih Nikita Mirzani pada tahun 2011 tetapi hubungan tersebut tidak bertahan dan akhirnya kedua-dua memilih untuk jadi kawan biasa sahaja.

Ya, raja playboy ini juga pernah menjadi teman lelaki kepada gadis berusia 19 tahun yang bernama Putri Tanjung pada beberapa tahun lalu tetapi hubungan mereka tidak bertahan lama.

auantuk pengetahuan semua, gadis ini bukannya dari keluarga yang biasa tetapi merupakan anak konglomerat yang kaya!

Dasyat juga Gofar ini, banyak juga wanita telah ditiduri dan menjalin hubungan dengan wanita yang popular atau mempunyai status.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Buku Resepi Dan Rahsia Marilyn Monroe Jaga Badan Dilelong Pada Harga Lebih RM200K?

Nak tahu cara aktres Marilyn Monroe menjaga badan dan apa yang dimakan olehnya setiap hari? Cuba kamu beli buku resepinya.

Koleksi buku yang berjudul The New Fanny Farmer Boston Cooking-School Cook Book dan The New Joy Of Cooking akan dilelong pada harga RM200K sehingga lebih RM300K.

Koleksi buku ini dikatakan satu-satunya koleksi yang dimiliki Marilyn. Dalam koleksi ini, pembeli akan mendapat catatan tangan asli Marilyn mengenai bahan makanan, kad nama dengan alamat kawasan Beverly Hills serta jadual diet.

Antara senarai bahan makanan yang ditulis adalah telur, susu, cornflake, krim, roti, mentega dan soda. Malah untuk resepi lasagna keju pula, Marilyn dikatakan telah mengambilnya daripada keratan akhbar dan kepilkan bersama nota yang menjadi sebahagian daripada buku ini.

Dipetik daripada CNN Indonesia, jadual diet aktres ini mengandungi pelbagai pilihan untuk sarapan, tengah hari dan makan malam seperti berikut:

Aktres ini juga berkongsi dia juga mengambil makanan ringan pada waktu pagi dan juga malam iaitu mengambil satu cawan susu dan satu biskut. Pada lewat malam pula, aktres ini akan memakan menu eggnog.

“Saya diberitahu tabiat makan saya pelik tetapi sebenarnya tidak. Sebelum mandi pagi, saya akan panasakan secawan susu di atas pinggan panas di bilik hotel saya.

Kemudian saya pecahkan dua telur mentah ke dalamnya dan pukul menggunakan garpu”, kongsi Marilyn kepada majalah Pagent 1952.

Selain itu Marilyn juga berkongsi dia telah mengambil pil multivitamin dan doktornya mengesyorkan untuk dia mengambil lebih banyak sarapan berkhasiat untuk seorang wanita yang sibuk bekerja.

Lelongan buku resepi dan juga rahsia diet Marilyn akan dilakukan pada 22 Jun ini oleh Siegel Auction Galleries di New York.


Kolaborasi Bersama BTS? Ini Jawapan Vokalis Coldplay, Chris Martin

Sejak BTS membuat cover lagu Coldplay, Fix You di MTV Unplugged, persoalan yang bermain di fikiran peminat adalah adakah kolaborasi BTS dan Coldplay akan berlaku di masa akan datang. Walaupun sehingga kini masih tiada pengesahan rasmi, kumpulan Coldplay kelihatannya mahu menghasilkan trek yang sama dengan BTS.

Menerusi temubual bersama PopCrush, vokalis Coldplay, Chris Martin menyatakan bahawa dia tidak mempunyai apa-apa kecuali rasa cinta dan rasa hormat kepada kumpulan BTS.

“Apabila mengenai BTS, saya tidak mempunyai apa-apa kecuali rasa cinta dan rasa hormat kepada mereka. Ketujuh-tujuh lelaki itu cukup hebat dan memperjuangkan perkara-perkara baik dan menyanyi mengenai perkara yang cool.”-Chris Martin

Chris Martin turut memuji kumpulan itu kerana kepelbagaiannya dan keinginannya untuk menjalin hubungan dengan audiens yang berbeza di seluruh dunia.

“Saya suka dengan kenyataan bahawa mereka sangat hebat dan banyak menyanyi dalam bahasa Korea. Mereka tidak perlu sentiasa menyanyi dalam bahasa Inggeris.”-Chris Martin

Apabila disoal mengenai kolaborasi bersama BTS, Chris Martin menjelaskan bahawa dia sangat menyukai BTS, dan dia tidak akan pernah mengatakan tidak untuk berkolaborasi dengan kumpulan itu.

“Saya sangat menyukai mereka, dan apabila lagu yang tepat telah tiba, saya tidak akan pernah mengatakan tidak.”- Chris Martin

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siap Ada Yang Tunggang Singa? 5 Foto ‘Rare’ Ini Bakal Ubah Persepsi Anda Mengenai Dubai

Dubai negara sebuah negara yang kaya-raya dan ianya satu fakta yang tidak boleh di sangkalkan lagi, tambah pula dengan rakyatnya yang mengenakan pakaian yang serba menutup aurat pasti tidak akan menyangka terdapat suasana ‘luar biasa’ ini di Dubai.

Apabila melihat gambaran yang dinyatakan dalam Illumeably ini, membuatkan sebarang stereotaip mengenai masyarakat di Dubai jauh dari realiti sebenar. Berikut antara suasana atau aksi di sebalik kemewahan warga Dubai.

Masyarakat di Dubai tidak gentar dengan singa, malah menjadikan haiwan karnivor itu sebagai haiwan peliharaan dan menunggangnya seperti menunggang kuda.

Biasanya kalau carpool pastinya kita akan mengajak rakan baik tetapi tidak di Dubai, mereka lebih senang carpool bersama haiwan peliharaan mereka sendiri iaitu harimau atau harimau bintang!

Difahamkan putera Dubai, Amir al-Waleed bin Tahal bin Abdul Aziz memiliki kereta mewah Mercedes Benz yang bertatahkan batu berlian. Kereta tersebut disaluti dengan lebih kurang 300,000 berlian, dan difahamkan kereta ini dibeli pada harga $4.8 juta USD atau RM19.7 juta.

Walaupun telefon Nokia sudah kurang peminatnya, tetapi di Dubai telefon Nokia menjadi antara telefon termahal dunia lihat saja angka di bawah telefon tersebut memang mahal betul!

Jika kita bandingkan kandang haiwan di Dubai dengan negara Asia di sekelilingnya, memang tak boleh lawan dengan kandang kuda di Dubai! Sungguh mewah, siap berlantaikan jubin dan setiap kuda mempunyai kandang sendiri dan bersih.


Dikecam Seperti Peminta Sedekah, Ameng Spring Tampil Buka Mulut

Mengulas mengenai konsert secara maya di Facebook, penyanyi Ameng Spring berkata sambutan di Artiste Voice Of Legend (AVOL) sangat menggalakkan.

Selain dapat menghiburkan peminat, Ameng berkata cara tersebut merupakan salah satu alternatif bagi mereka menjana pendapatan ketika ini.

Wan Aminuddin Wan Ismail atau lebih dikenali sebagai Ameng Spring berkata nilai RM1 itu hanyalah sumbangan dan sebagai syarat sahaja untuk menonton konsert secara maya itu. Tetapi jika penonton mahu memberikan jumlah yang lebih, ianya sangat dialu-alukan.

Selain Ameng Spring, ada beberapa lagi penyanyi yang turut serta dalam konsert secara maya ini. Setiap seorang akan diberikan masa 15 minit sahaja.

Menerusi sambutan konsert yang menggalakkan ini, Ameng berkata mereka tidak terlepas daripada menerima komen-komen yang negatif. Kongsinya ada juga yang berpendapat golongan artis ini tidak perlu dibantu dan hanya tak ubah seperti peminat sedekah.

“Apabila saya memuat naik iklan persembahan, ada yang berpendapat artis tidak layak dibantu. Artis tidak memberi manfaat untuk negara dan nampak seperti peminta sedekah”, kongsinya.

Malah dia juga berkata sekiranya orang membayar golongan penyanyi ini bermaksud mereka menghargai usaha dan bakat seseorang.

Tegas Ameng pada sebelum ini mereka sering mendapat royalti daripada stesen radio, TV, YouTube, penjualan album dan sebagainya. Jadi tak salah untuk mereka gunakan platform sosial media yang lain sebagai tempat menjana pendapatan.

Melihatkan dengan keadaan negara sekarang, Ameng berkongsi dia tidak kisah berapa penonton mahu membayarnya. Jika mereka tidak mahu menonton konsert tersebut, mereka boleh buat pilihan dengan menonton tayangan yang lain.

Selain daripada Ameng Spring, antara penyanyi yang turut serta dalam konsert maya ini adalah Fredo Flybaits, Hasnol, Jatt Ali, Ibnor Riza dan Ramziela.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


HUAWEI MatePad Pro Kini Boleh Didapati Di Malaysia, Siap Dapat Hadiah Percuma Bernilai RM 1,747

Ahli keluarga terbaru HUAWEI MatePad – HUAWEI MatePad Pro 12.6 inci akan tersedia di Malaysia pada 18 Jun dengan warna tersedia Matte Grey pada harga bermula dari RM 3,999.

Digelar sebagai penggalak produktiviti terhebat, HUAWEI MatePad Pro terbaru disiapkan untuk mengembangkan produktiviti dan kreativiti pengguna dengan Kirin 9000E dan Paparan OLED FullView 12,6 inci, ciri HUAWEI Share yang dinaik taraf dan Pensil MU HUAWEI baru (Generasi Ke-2) .

Mulai sekarang hingga 17 Jun, HUAWEI MatePad Pro tersedia untuk pra-pesanan di HUAWEI Store Online, HUAWEI Experience Store, Lazada dan Shopee.

Setiap pembelian tablet akan mendapat hadiah percuma yang luar biasa bernilai hingga RM 1,747. Hadiah percuma termasuk HUAWEI M-Pencil (Generasi ke-2), Papan Kekunci Pintar Magnetik HUAWEI, Beg Galas Klasik HUAWEI, HUAWEI Cloud Storage 50GB selama 3 bulan dan akses VIP Video HUAWEI selama 1 bulan.

Pelanggan juga berpeluang memenangi satu unit HUAWEI MatePad Pro dan satu unit HUAWEI M-Pencil (Generasi ke-2) dengan setiap pra-pesanan! Setiap pembelian HUAWEI MatePad Pro layak menyertai pertandingan “Beli dan Menang” dengan hanya menghantar penyertaan untuk Acara Cabutan Bertuah selewat-lewatnya pada 17 Jun 2021, 11:59 PM.

Seorang pemenang yang bertuah akan diumumkan di Facebook MY Mobile HUAWEI pada 21 Jun 2021, 14:00.


Dikecam Selalu Menunjuk Ketika Bantu Orang, Ini Respon Padu Syed Saddiq

Setiap kali Ahli Parlimen Muar ini memuatnaik foto di Instagramnya, pasti ada yang berkata dirinya seolah-olah menunjuk-nunjuk betul ke?

Terbaru Syed Saddiq Syed Abdul Rahman memberi penjelasan mengapa diri beliau sering berkongsi gambar-gambar yang rakyat di Muar terutama golongan yang susah dan perlukan bantuan.

Berdasarkan perkongsian Syed Saddiq di akaun Instagramnya hari ini, tujuan Ahli Parlimen Muar ini sering berkongsi gambar di media sosial adalah kerana tidak mahu ada yang memberi maklumat atau laporan yang tidak benar.

“Kalau saya tak kongsikan, nanti ada yang beri laporan salah kata Pejabat Parlimen Muar tak bantu.” Kongsi Syed Saddiq di Instagram

Selain itu, Syed Saddiq juga menyatakan bahawa gambar-gambar yang dimuatnaik itu juga merupakan bukti bahawa Pejabat Parlimen Muar melaksanakan tugas dengan baik dan beramanah.

“Supaya ada bukti bantuan diberikan. Nama, alamat, nombor telefon dan bantuan semua dicatat bersertakan gambar. Ini duit rakyat. Saya kena belanjakan dengan baik dan penuh beramanah.” Kongsi Ahli Parlimen Muar di akaun Instagramnya

A post shared by Syed Saddiq (@syedsaddiq)

Tambahan lagi, dengan berkongsi gambar kesusahan rakyat Syed Saddiq berharap dapat beri kesedaran kepada golongan yang berkuasa supaya dapat lihat sendiri realiti dan laporan yang diterima tidak sama.

“Bawa kesedaran kepada pihak berkuasa. Situasi rakyat sangat berbeza seperti apa yang dilaporkan. Bila saya desak sebegini, barulah ada tindakan positif. Saya akan cuba melakukan yang terbaik untuk rakyat.” Kongsi Syed Saddiq di akaun Instagramnya

Apa-apa pun, semoga usaha keras Ahli Parlimen Muar ini menjadi contoh yang baik buat pemimpin yang lain.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Bukan Jadi Betul-Betul Bodoh Pun”- Aishah Pertahankan Kenyataan Prof Muhaya?

Rentetan daripada isu ‘Kenapa Wanita Lambat Dapat Jodoh‘, kini giliran penyanyi Aishah pula berkongsi pandangan mengenainya.

Muat naik posting di Instagram, Aishah berkata tak salah untuk wanita berpura-pura bodoh di hadapan orang lain untuk mendapatkan apa yang mereka mahu.

Menurut Aishah apa yang dikongsi oleh Prof. Muhaya itu ada betulnya. Katanya tak salah jika ada situasi yang memerlukan wanita untuk berpura-pura bodoh di hadapan orang  lain. Baginya perlakuan tersebut sangat berbaloi jika wanita dapat yang apa yang diingininya.

“Relaxlah, tak jadi apa pun kalau ada kalanya kita kena buat-buat bodoh untuk dapatkan apa yang kita nak. Bukan jadi betul-betul bodoh pun.

I always like being underestimated so that I can suprise my opponent at the crunch. Chill”, kongsinya.

Malah dia juga berkata wanita perlu menjadi bijak untuk mengenal pasti mana yang buruk dan baik di sebalik memainkan watak tersebut. Dan melalui perlakuan tersebut, mereka akan terkejut setelah mengetahui wanita sebenarnya bijak dan tidak boleh sesuka hati mengambil kesempatan.

Tambah Aishah, dia suka dipandang rendah dan melihat reaksi orang lain. Pada masa yang sesuai dia akan mengejutkan individu tersebut dengan perwatakannya sebenarnya.

A post shared by Wan Aishah Wan Ariffin (@aishahjmm)


Abu Syafiq Dapat Kerjasama Dari Facebook Susulan Komen Palsu Mengenai Ebit Lew

Pendakwah bebas Ustaz Abu Syafiq Al-Asy’ary berjaya mendapatkan rekod persetujuan dengan Facebook di Mahkamah Sesyen Shah Alam. Syarikat tersebut bersetuju memberikan maklumat mengenai asal-usul komen dan sorotan skrin palsu, dan pemunya akaun palsu yang digunakan untuk memfitnah serta menjatuhkan nama beliau.

Maklumat dari syarikat konglomerat teknologi Facebook tersebut penting bagi membantu Abu Syafiq dalam beberapa kes saman fitnah siber yang diambil tahun lepas setelah mendakwa akaun beliau digodam dan disalahguna di laman media sosial tersebut.

“Saman pemula tersebut diambil oleh anak guam, Abu Syafiq untuk mengenal pasti penyebar fitnah yang menggunakan gambar, tangkapan layar dan foto yang dicipta, ditulis atau dibuat secara palsu oleh pihak ketiga, sama ada melalui teknik penggodaman atau penyuntingan,” kata peguam Nurul Hafidzah Hassan dari firma guaman NHA Advocates & Solicitors.

“Anak guam tidak pernah menulis atau memuat naik mana-mana bahagian kenyataan dan postings di laman media sosial tersebut,” tambah Nurul Hafidzah.

Facebook juga telah bersetuju dan perintah itu direkodkan di hadapan hakim Mahkamah Sesyen Shah Alam, Puan Rohatul Akmar Abdullah untuk memberikan maklumat pemilik sebenar, e-mel, dan lain-lain maklumat berkaitan mengenai dua akaun palsu yang telah digunakan di laman media sosial tersebut dengan tujuan untuk menyamar dan mengejek plaintif termasuk membuat postings dan kenyataan berbaur fitnah yang mana telah memberi gambaran bahawa semua kenyataan tersebut dimuat naik oleh beliau.

Dalam saman beliau sebelum ini, Abu Syafiq menamakan Facebook sebagai defendan.

Plaintif sebelum ini telah memfailkan tindakan serupa iaitu memohon perintah penzahiran ke atas Suruhanjaya Komunikasi dan Multimedia pada tahun lepas selepas gagal mendapatkan maklumat mengenai aduan yang telah dibuat.

Bagaimanapun, Suruhanjaya Komunikasi dan Multimedia menjelaskan yang Facebook bukan di bawah bidang kuasa mereka. Justeru dengan itu, plaintif telah membuat keputusan mendapatkan maklumat dari Facebook bagi mendapatkan perintah penzahiran.

Abu Syafiq bergantung pada maklumat yang akan dikongsikan Facebook untuk mengenal pasti individu-individu yang telah mencipta nama dan gambar akaun yang serupa dengan laman Facebook beliau, mengambil alih dan/atau menggodam akaun sebagai pentadbir akaun, dan membuat perubahan di akaun beliau.

Plaintif juga memohon asal-usul dan maklumat berkenaan komen dan sorotan komen palsu yang mengkafirkan Ustaz Ebit Lew didedahkan oleh Facebook.

Dengan kejayaan memperoleh maklumat dari Facebook, beliau akan dapat mengenal pasti sumber dan individu yang bertanggungjawab menyebarkan fitnah melalui akaun-akaun palsu dan komen palsu yang tidak ditadbir, tidak dimiliki, tidak dikawal dan tidak dibuat oleh Abu Syafiq.

Kesemua akaun tersebut; laman yang dipercayai digodam dan/atau akaun yang ditukar nama, dan dua akaun palsu tersebut bukan ditadbir oleh Abu Syafiq.

Terdahulu, pada bulan Julai tahun lepas, Abu Syafiq telah memfailkan saman fitnah terhadap tiga individu termasuk terhadap pengacara Amin Idris kerana mengeluarkan kenyataan berbaur fitnah.

Beliau mengambil keputusan tersebut bagi membersihkan namanya dan menegaskan tidak melakukan seperti apa yang didakwa oleh tiga defendan tersebut.

Plaintif cuba untuk menyelesaikan perkara tersebut dengan baik namun setelah ketiga-tiga defendan enggan meminta maaf maka beliau terpaksa mengambil tindakan undang-undang bagi membuktikan kebenaran setelah imej, reputasi dan namanya dicemari oleh pihak-pihak tertentu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dr Amalina Digelar Betina S*ndal & Jalang Gara-Gara Bidas Kenyataan Prof Muhaya

Doktor perubatan yang juga personaliti terkenal, Dr. Nur Amalina Che Bakri mendedahkan bahawa dirinya teruk dikecam di laman Instagram berikutan membidas kenyataan pakar motivasi, Datuk Prof. Dr. Muhaya Mohamad mengenai isteri perlu bersikap kurang bijak di hadapan suami.

Menerusi tangkap layar kecaman-kecaman yang dikongsi Amalina di laman Twitter nya, Pelatih Pakar Bedah ini meminta orang ramai untuk membuat laporan di Instagram terhadap akaun-akaun tersebut berikutan ada diantara kecaman tersebut menyentuh sensitiviti dan disifatkan sebagai melampau. Ini termasuklah kecaman yang menyamakannya sebagai perempuan jalang hanya kerana tidak berpuas hati dengan kenyataan daripada Amalina.

“Saya ingin meminta bantuan anda semua. Mohon laporkan akaun-akaun Instagram ini. Terima kasih.” tulis Amalina

Dalam pada itu, dia juga meluahkan rasa terkilan kerana seolah-olah dijadikan ‘punching bag’ susulan kenyataan itu walaupun ramai lagi individu terkilan mengeluarkan kenyataan dan pendapat yang sama.

“Kenyataan bahawa ramai individu termasuk doktor dan orang terkenal lain memberikan pendapat yang serupa, tetapi kemudian Dr. Amalina juga mendapat perhatian oleh media dan dijadikan ‘punching bag’. Sudah nasib,” tulisnya lagi

Please can I ask you guys a favour. Can you please report these IG accounts. Thank you. pic.twitter.com/YQfq8plw6W

— Dr. Amalina (@DrAmalinaBakri) June 10, 2021

Biarpun begitu, Amalina berpesan kepada wanita untuk menjadi versi yang terbaik dan kekal menjadi diri mereka sendiri. Terdahulu,Murai.my melaporkan Amalina membidas kenyataan Muhaya mengenai seorang wanita perlu menjadi ‘bodoh-bodoh’ sedikit jika mahu cepat bertemu jodoh. Ujarnya, wanita tidak perlu merendahkan martabat diri untuk berkahwin.


Haji Zil Pertahankan Jasmin Hamid Selepas Perkongsian Instagram Dilabelkan Sebagai ‘Sampah’

Pengarah terkenal, Haji Md Fadzil Teh atau lebih dikenali sebagai Hj Zil tampil mempertahankan Jasmin Hamid selepas pelakon itu meluahkan rasa kecewa apabila perkongsian mengenai lakonannya di laman Instagram mencetuskan rasa tidak senang sesetengah pihak.

Menerusi laman Instagram nya, pemilik Zeel Production ini berkata dia dan stesen televisyen akan terus bekerjasama dengan Jasmin dan selebriti lain yang mempunyai pendirian yang sama sepertinya. Jelas Hj Zil, tanpa pelakon dan mereka yang terlibat, sesuatu karya tersebut tidak akan dapat dipromosikan kepada umum.

“Jika kita tak promo product sendiri siapa lagi ? @jasminhamidjh Kotor??? Sakit mata?? Sosial media saya kotor, banyak sampah..”

“Jangan risau sis @jasminhamidjh . Saya dan @zeelproduction juga @awesometv.my @tv3malaysia @astrogempak @rtm_malaysia akan terus bekerjasama , artis macam ni yang kita nak” tulis Hj Zil

Menjengah ke ruangan komen, Jasmin meluahkan rasa terharu dengan kenyataan yang dikongsi oleh pengarah itu dan berkata dia hanya ikhlas untuk bekerja sebagai seorang pelakon.

“Masyaallah Boss, kita buat kerja dari hati, tanpa paksaan..” balas Jasmin

Menerusi artikel Murai.my terdahulu, Jasmin mendedahkan terdapat dakwaan daripada sesetengah pihak yang menyifatkan akaun sosial media nya seperti kotor dan sampah berikutan sering mempromosikan drama lakonannya.


[GAMBAR] Pakai Simple Tapi Nak Bergaya? Cuba Tiru OOTD BTS RM Yang Ini, Memang ‘Cun’ Habis!

Selain terkenal dengan bakat rap yang luar biasa, BTS RM ini juga dikatakan memiliki taste yang tinggi dalam berfesyen. Sering berkongsi OOTD yang kebanyakannya gaya santai, beberapa looks BTS RM di bawah boleh menjadi inspirasi kamu.

Tak kiralah lelaki atau wanita, kamu boleh mencuba looks di atas dengan olah kembali mengikut keselesaan kamu. Selamat mencuba!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Memang Wujud! Model Rusia Miliki Wajah Seperti Barbie Kini Jadi ‘Buruan’ Orang Ramai

Nak tahu negara manakah yang memiliki wanita cantik? Mestilah negara Rusia kerana wanita-wanita di sana terkenal dengan kecantikan yang memikat.

Seperti seorang model dan selebriti internet ini, Anna Kuzenkov atau lebih dikenali sebagai Anna Zak dikatakan memiliki wajah seperti Barbie. Memang cantik!

Scroll gambar di bawah untuk lihat Barbie dalam kehidupan realiti.

Memang cantik sangat, betul tak? Untung miliki wajah seperti Barbie dan bentuk badan ala-ala model.


Akibat Membeli & Menggunakan Dadah, Ini Hukuman Yang Diterima Oleh Jung Ilhoon

Bekas ahli kumpulan BTOB, Jung Ilhoon kini menerima hukumannya setelah terlibat dalam kegiatan pembelian dan penggunaan dadah.

Menurut Sport Seoul, Hakim Mahkamah Daerah Seoul, Yang Cheol Han mempengerusikan hukuman pertama Jung Ilhoon pada 10 Jun, dan menjatuhkan hukuman penjara dua tahun dan denda sebanyak 133 juta KRW kerana penggunaan dadah jenis Marijuana.

Pihak pendakwa sebelum ini pernah membuat tuntutan  hukuman selama empat tahun penjara di atas kesalahannya. Yang Cheol Han juga menganggap ianya perlu untuk menangkap Jung Ilhoon dan dibawa ke pengadilan kerana dia yakin ada kemungkinan Jung Ilhoon mahu melarikan diri.

Jung Ilhoon disyaki bekerja dengan tujuh orang lain untuk membeli Marijuana yang bernilai 133 juta KRW dalam jangka masa 30 bulan antara Julai 2016 dan Januari 2019. Dia juga telah dituduh  menggunakan Marijuana sebanyak 161 kali dalam satu tempoh masa yang sama. Pihak peguamnya turut memohon kelonggaran selama perbicaraannya, dengan menyatakan Jung Ilhoon mempunyai masa yang sukar sebagai idol.

“Pihak defendan telah merenung kembali tindakannya. Dia takut kerana ini adalah perbicaraan dan penyiasatan yang pertama kali berlaku dalam hidupnya. Dia bekerja dalam industri hiburan pada usia yang muda dan dia cuba menghilangkan tekanan dengan cara yang salah.”-Penasihat Undang-undang Jung Ilhoon

Pada Disember 2020, Ilhoon telah ditangkap oleh polis setelah menggunakan dadah jenis marijuana. Dilaporkan bahawa polis dapat mengesahkan melalui testimoni dari rakan sekerja dan memeriksa aktiviti akaun bank bahawa Ilhoon menggunakan marijuana dengan kenalannya berkali-kali dari empat ke lima tahun yang lepas sehingga tahun lepas